رێگاي ئێوه چاوپێکه وتن » ئيبراھيم گوچلو: پ‌ك‌ك به ده‌ستي ده‌وڵه‌تي تورکيا و بۆ کوشتني کوردان دامه‌زرا\nکد خبر 815\nئيبراھيم گوچلو سياسه تڤاني کوردي تورکيا له گه ڵ کوردھه واڵ گفتگۆي کرد و وتي: ئۆجالان پياوي ده وڵه تي تورکيايه و به سياسه ته دژ کورديه که ي خزمه تێکي زۆري به وان کرد.\n15 شوباتي 1999 عه‌بدۆڵا ئۆجالان سه رکرده ي فيرقه ي په که که دواي ماوه يه ک ھه ڵاتن و به دوايدا گه ڕان له کێنيا ده ستگيرکراو گه ڕێندرايه وه بۆ تورکيا. رخنه ي زۆر له ناو و ده ره وه ي کۆمه ڵگاي کوردي به بۆنه ي شه ڕه که ي له دژي ھێزه کاني تورکيا چ له ناوه وه ي تورکيا و چ له ده ره وه له سه رکرده وه کاني ئۆجالان ھه يه. کرده وه توندوتيژه کاني وه ک تێرۆري کوێر و بێ ئارمانج بۆته ھۆي ئه وه ي که بگوترێت په که که به ده ستي تورکيا دانراوه بۆ ئه وه ي ويستي کورداني تورکيا به لاڕێدا ببات تا به مجۆره بيانووي سه رکوتي سه ربازيان ئاماده بکرێت.\nبه مه به ستي ھه ڵسه نگاندني ئه م بۆچوونه و لێکدانه وه ي له گه ڵ ئيبراھيم گوچلو سياسه تڤاني کوردي تورکيا قسه مان کرد. به ڕێز گوچلو پێ وايه که تورکيا لايه نگري په که که يه.\nكوردهه واڵ: ساڵڕۆژي ده ستگيري ئۆجالان بوو ئه م رۆژانه په که که گه نجاني به کوشت دا و ده ڵێت بۆ ئازادي ئۆجالان. تا که ي بڕياره ئه م خوێن ڕشتنه درێژه ي ھه بێت؟ له کاتێکدا که په که که ھيچ به رنامه يه کي بۆ کوردان نييه و ته نيا خه ڵکي ده کاته قورباني؟\nئيبراھيم گوچلو: په که که بۆ خۆي پرۆژه يه. له کوردستاني تورکيا له ساڵاني 1974 به ھاري سێيه م ھه بوو کاتێک ده ڵێين به ھاري سێيه م مه به ستمان ئه وه يه که کوردستاني تورکيا سه رله نوێ جموجوڵي ده ستپێکردبووه وه زۆرێک له رێکخراوه کان له لايه ن که سانێکه وه دامه زرابوون که کاريزمايان ھه بوو. جێگاي رێز بوون. ده ست به پێنووس بوون و به ئه زموون. که سانێک بوون ھه ڵقوڵاوي نێو کۆمه ڵگا و ئه زمووني چه ندين ده يه يان له کارنامه دا ھه بوو. ئه وان له گرتووخانه کاندا له ساڵي 1971 به رخۆدانيان کرد و خۆيان راده ست نه کرد. به دوڵه تيان ده گووت ئه گه ر له سێداره مان بده ي بۆ دواوه ناکشێنينه وه و خۆمان راده ست ناکه ين.\nده وڵه تي تورکيا بڕياري دا پرۆژه يه ک به ڕێوه ببات که کورده کان له دژي يه کتر بخاته ئابڵۆقه وه و پێش له به دي ھاتني مافي چاره ي خۆنووسيان بگرێت. له لايه کيش به به رنامه و به ئارمانج جۆرێک کوشتني کورداني درێژه ده دات. ئه گه ر سه ره نج بده ن په که که له و سه رده مه دا ھاته کايه وه. به ڵام پێويست بوو به گوێره ي ئه م پرۆژه يه له ھه موو رێکخراوه کان راديکاڵتر بێت. رێکخراوه کورديه کان خوازياري سه ربه خۆيي کوردستاني تورکيا بوون به ڵام په که که ده يگووت ده بێت کوردستانێکي يه کگرتوو و سه ربه خۆ دابمه زرێت. ئه گه ر رێکخراوێکي کوردي ده يگووت ئه م ھزر با وه ک ھه رێمي کوردستان له قۆناخي ئۆتۆنۆمي و فێدراليزمه وه ده ست پێبکات ئه وه په که که گورج ھه ڵوێستي له به رانبه ر ده گرت. ريکخراوه کورديه کان ده يانگوت ئێمه له دژي ده وڵه تي داگيرکه ري تورکيا شه ڕ ده که ين و پرسي کورد گرێدراوي ھه موو کوردانه و ھه موو به رپرسيارن بۆيه کورده کان له ئاغا و شێخ و به گ بگره تا پياوي ئائيني و رۆشنبير ده بێت تێدا بێت. چوونکه ھي ھه مووانه به ڵام په که که دژي ئه مه ش بوو و رايگه ياند ده بێت له دژي بزووتنه وه ي نه ته وه په ره سته پێشووه کان وه ک قازي محه مه د و عۆبه يدۆڵاي نه ھري و سمکۆ و شێخ سه عيد و خالدبه گه ي جه بري و ئحسان پاشا و عه بدۆلسه لام بارزاني و مه ڵا مسته فا بارزاني و شێخ ئه حمه‌د بارزاني و شێخ مه‌حموود به رزه نجي که گوڕ ده خاته نێو دڵيانه وه راوه ستين و په که که ھه مووي ئه مانه ي دواکه وتوو و بێ که ڵک ناودێر ده کرد. په که که به رنامه ي ئه مه بوو به ڵام کاتێک له تورکيا رۆيشت که وته ژێر کاريگه ري سوريا و دواتر کاريگه ري ئێراق و بۆ ئه وان ئيشي کرد. بۆ نموونه له ساڵي 1984 شه ڕ چه کداري ده ستپێکرد و له گه ڵ سوريا په يوه ندي ھه بوو و له راستيدا سوريا ئه م شه ڕه ي ده ستپێکرد. تورگوت ئۆزال له ساڵي 1983 ھاته سه رکار واته کوده تاي سه ربازي کرد ئه و که سێکي ليبراڵ و خوازياري دێمۆکراسي و چاکسازي بوو له تورکيا. کورده کان له وکاته دا – ئه گه ر ئاشکراش نه بووبێت _ ده يانگووت ئه مه باشه و ده بێته ھۆي گه ڕانه وه ي سياسه تڤانه کورده کان. به ڵام ئه و شه ڕه له راستيدا به ورووژاندني که ماليسته کان به رنامه ي بۆ داڕژابوو. ته نانه ت ئێستا ده رکه وتوو که ئه و چه کانه ي که سه ره تا په که که له ئه رۆه به کاري ھێنا دروستکراوي تورکيا بوون و چه کي تايبه تي تورکيايه.\nكوردهه واڵ: ئايا ده کرێت بگوترێت ئه مه ش به ڵگه يه که که پيشان ده دات په که که له سه ر ده ستي ميت (ده زگاي ھه واڵگري تورکيا) دامه ازراوه ؟ ته نانه ت ئۆجالان وتوويه که خه رجي دوو ساڵي سه ره تايي ميت دابيني ده کرد.\nئيبراھيم گوچلو: به ڵێ ئۆجالان له دادگاش ده ڵێت ئه و خزمه ته ي من بۆ ده وڵه تم کرد خودي ده وڵه تيش نه يده تواني بيکات. ده ڵێت کورده کان ده يانويست ده وڵه ت دابمه زرێنن به ڵام من پێشيانم لێگرت. سه رکرده کاني په که که و ئۆجالانيش ده ڵێن ده وڵه ت نادادوه رانه رووبه رووي مافه کانمان بووه وه. کاتێک که له ساڵي 1998 تورکيا گوشاري بۆ سورياي ھێنا تا ئۆجالان ده ربکات له کاتێکدا ده يتواني دواي 15 ساڵ ئه م داخوازه ئاشکرا بکات. واته کاتێک داواي کرد که په که که له ھه رێمي کوردستان له رێگاي ده وڵه تاني ديکه وه ببوو به مه ترسيه کي رژد تا ھه رێمي کوردستان نه توانێت سه ربه خۆ بێت و سه قامگير و پێگه ي کوردان بێت. ھه ندێک وڵات به جۆرێک له دژي پشتيواني ئه مريکا له ھه رێمي کوردستان په که که يان کرد به مه ترسيه کي گه وره.\nده وڵه ته کان پشتيوانيان کرد تا په که که له گه ڵ يه کێتي و پارتي شه ڕ بکات. به رژه وه ندي ئه مريکاش تووشي مه ترسي نه ده بوو تا پێش له م ئيشه بگرێت و به رژه وه نديه کانيان له گه ڵ تورکيا له يه ک ره وتدا بوو. ته نانه ت له نه وه ده کاندا ئه مريکا داواي له تورکيا کرد له ھه رێمي کوردستان بڕواته ده رێ و تورکياش ده رکه وت. تورکيا پێش 1998 ده يتواني ئۆجالان له سوريا ده ربکات. تورکيا به ئۆجالاني وت ده رکه وه ته نانه ت نه يگووت خۆ راده ست بکه . ئه گه ر ويستباي داواي له سوريا ده کرد راده ستي بکاته وه . ده مه وێت بڵێم ئه مه بۆ خۆي پرۆژه بوو که له لايه ک به ڕواڵه ت کورداني له ته نيشت يه کتري داده نا و له لايه کي ديکه ش ناوه ڕۆکي به تاڵ ده کرده وه. له کوردستاني تورکيا بنه ما و ريشه ي رێکخراوه کورديه کان له ناو برد. له کوردستاني سورياش وه ھاي کرد. له کوردستاني ئێرانيش په ژاکي دانا. بێ ھۆ نييه که ھه موو رێکخراوه کان ده ڵێن که په ژاک رێکخراوێکي کوردي نييه. به ڵام له بنه مادا په ژاک پرۆژه ي په که که يه تا کوردان به کوشت بدات. رێکخراوه کورديه کان له ناو ببات و ئه مه به رنامه ي په که که يه بۆ کوردستاني ئێران.\nئێمه و گرووپه بچووکه کورديه کان له تورکيا ھه ين به ڵام په که که جياخواز و دژ ده وڵه ت ناودێر ده که ن. فيرقه ي په که که زۆر راشکاوانه ده ڵێت دامه زراني ده وڵه تي کوردستان له رۆژھه ڵاتي ناوين ئيسرائيلي دووه مه. ئۆجالان راشکاوانه به تورکيا ده ڵێت ئه گه ر ناتوانيت پێش له م ده وڵه ته بگريت يارمه تيمان بده ن تا ئێمه پێشي لێبگرين. له تورکيا پێشمان لێگرت ده مانه وێت له ئێراقيش وا بکه ين. بۆيه دژي رێفراندۆمي ھه رێم وه ستاينه وه. له سورياش دژي ھێزه کورديه کانه. رۆژێک خوازياري ئۆتۆنۆميه و ساڵێک خوازياري فێدراليزمه وه مانگي دواتر کانتۆني ده وێت. بۆيه ده بێته به کرێگيراوي ئه مريکاش. رۆژێک بۆ رووسيا و رۆژێک بۆ سوريا به کرێگيراوي ده کات. ماوه يه کيش بۆ ئێران ده يکرد. بۆ په که که گرنگ نييه پرسي کورد ھه بێت يا نا ئارمانجي پێش گرتنه له کوردان. دژي کورده . بۆيه نه ته وه يه کي نوێي به نێوي ئاپۆچي داناوه. ئاپۆئيستن. وه ک که ماليسته کاني که دواي عۆسماني خۆيان کرده نوێنه ري تورکه کان به ڵام سه رنه که وتن دوو نه ته وه دانێن. خه ڵکي تورک و گه لي که ماليست. که کوردستاني تورکياش دوو خه ڵک ھه ن. بۆيه ئاپۆئيسته کان نوێنه ري کوردان نين. واته بۆ مافي کوردان تێناکۆشن. دژي دامه زراندني ده وڵه تي کوردين. ته نانه ت کاتێک ده وڵه تێک بيه وێت مافي کوردانيش بدات له دژي راده وه ستێن.\nبرچسب ها : ئيبراھيم گوچلو , په‌كه‌كه , په‌يه‌ده , پ‌ي‌د , توركيا , عه‌بدۆڵا_ئۆجالان , هه‌رێمي کوردستان , ي‌پ‌گ , يه‌په‌گه


ئەردۆغان ئامادەكاری بۆ ئەوە دەكات ناوی باباجان بخاتە "لیستی ناپاكەكان"ەوە\n24/08/2019 2038 جار خوێندراوه‌ته‌وه\nڕاگەیاندنەكەی عەلی باباجانی بەرپرسی دۆسییەی ئابووری و ئەندامی دامەزرێنەری پارتی داد و گەشەپێدانی فەرمانڕەوا، بە دامەزراندنی پارتێكی تازە و كۆكردنەوەی سەركردە مێژووییەكان لە دەوری خۆی، بووەتە هۆی بڵاوكردنەوەی ترس و تۆقاندنێكی زۆر لەناو ڕیزەكانی پارتی داد و گەشەپێدانی فەرمانڕەوا، بەتایبەتی لای رەجەب تەیب ئەردۆغانی سەرۆك كۆمارو سەرۆكی پارتەكە.\nسەرچاوە سیاسییەكانی توركیا باسیان لەوە كردووە، كە ڕەجەب تەیب ئەردۆغان، لە عەلی باباجان و ئەوانەی لەدەوری ئەو كۆبوونەوە خۆش نابێت، بەوەی بڕیاریانداوە پارتێكی تازە دابمەزرێنن، كە خۆی بۆ ئەوە ئامادە دەكات بە "ناپاكیان" لە قەڵەم بدات.\nئەوەی ئەردۆغانی نیگەرانتر كردووە ئەوە بووە، كە ئەحمەد داود ئۆغڵۆی سەرۆك وەزیرانی پێشوو پارتێكی سیاسی تازە رادەگەیەنێت، بەمەش جاڕی جیابوونەوەی یەكجارەكی لەگەڵ پارتی داد و گەشەپێدان و ئەردۆغاندا ڕاگەیاند.\nسەرچاوەكان ئەوە دووپاتدەكەنەوە، كە ئەردۆغان دوودڵی ناكات لەوەی ئەوانەی لێی جیابوونەوە بە "عەبددوڵڵا گویل"یشەوە بە :ناپاك: لە قەڵەم بدات.\nسەركردەكانی پارتی داد و گەشەپێدان (گویل و باباجان و ئۆغڵۆ)یان بانگهێشتی بۆنەی دامەزراندنی پارتەكەیان نەكرد، كە هەفتەی پێشوو سازدرا بە وسیفەتەی ئەوان لە دامەزرێنەرانی پارتەكە بوون.\nلەو ساوەی باباجان دەستلەكاركێشانەوەی پێشكەشی پارتی داد و گەشەپێدان كردووە، میدیاكان سانسۆریان خستووەتەسەر كاروچالاكی و لێدوانەكانیشی لە لایەن میدیاكانی سەر بە حكومەتە‌وە فەرامۆش كردووە.\nبەڵام ئەو پرسە لەسەر تۆڕە كۆمەڵایەتییەكان و ناو كۆبوونەوەی بەرپرسان گەرموگوڕە، باسیش لە پلانەكانی داود ئۆغڵۆ دەكرێت، كە پارتێكی تازە دادەمەزرێنێت.\nلەو بارەوە چەند كەسایەتییەكی توركی بۆ "ئەحوال توركیا" رایانگەیاندووە، چاوەڕوان دەكرێت پارتە تازەكەی باباجان تا كۆتایی ئەمساڵ یان زووتر دابمەزرێت.\nچەند كەسایەتییەكیش ڕەشبینی خۆیان لەو هەنگاوە دەربڕی سەبارەت بەوانەی دە‌بنە ئەندامی ئەو پارتە تازەیە، ئەمەش بە هۆی هەڕەشەكانی ئەردۆغان بە "ناپاك" لە قەلەمیان دەدات‌و لێپێچینەوەی توند لەوانە دەكات لێی جیابوونەتەوە، چاوەڕوانیش دەكرێت زۆر كەسی ئەكادیمست و دیار و بەرچاو، هاریكاری باباجان بن لەدامەزراندنی پارتەكەی.\nزۆر لە ئەكادیمییەكان دەستیان داوەتە لێكۆڵینەوە لە بارەی سیاسەتی پارتی داد و گەشەپێدان و پارتەكانی دیكە، ئەمەش داتای گرنگی لێدەكەونەوە بۆ دامەزراندنی پارتێكی سیاسی تازە، چاوەڕوانیش دەكرێت ژمارەیەك كەسی بیروكراسی ئابووری، كە ئامانجیان چاكسازییە بۆ چارەسەری گرفتە ئابوورییەكانی وڵات لە پشت باباجان بن.\nكەسایەتییە نزیكەكانی باباجان، كە هەندێكیان پێشتر لەگەڵ ئەردۆغان بوون، دەڵێن خەڵكی نەیانزانیووە ئەوانیش ڕەخنەیان لە سیاسەتەكانی پاتی داد و گەشەپێدان هەبووە، ئیستاش پێیان وایە ئەو حیزبە، كە یادی 18 ساڵەی دەكاتەوە لە بنەما سەرەكییەكانی خۆی لایداوە.\nلەبەرانبەردا پاتی داد و گەشەپێدان بە وردی چاودێری جوڵەكان ئەو پارتە تازەی باباجان دەكات، ڕاپۆرتە میدیاییەكانی سەر بە حكومەتیش باس لەوە دەكەن، كە حیزبەكەی ئەردۆغان پێیان باشە بەخێرایی حیزبە تازەكەی باباجان دابمەزرێت، تا تۆكمە نەبێت و هەر بە مردووی لەدایك بێت. لایەنگرانی باباجانیش هۆكاری سستیان بۆ ئەوە دەگێڕنەوە كە دەیانەوێت ڕێكخراوبن و خاوەنی پلانی سیاسیبن بۆ چارەسەركردن گرفتەكانی توركیا، دەشڵێن ئامانجیان دژایەتیكردن پارتەكەی ئەردۆغان نییە.\nچاودێرانیش پێیان وایە، سەختە ئەو حیزبە تازەیە بێ بەزاندنی پارتی داد و گەشەپێدان دەستی بگاتە كورسی فەرمانڕەوایی توركیا.\nڕاپۆرتەكان دەشڵێن، عەبدوڵڵا گویلی سەرۆك كۆماری پێشووی توركیاش چووەتە رێزەكانی حیزبەكەی باباجانەوە، بەڵام سەرچاوە حیزبییەكان ناو حیزبە تازەكە ئەوەیان پشتڕاستنەكردووەتەوە.\nهەروەها سەرچاوەكان دەڵێن: چاوەڕێ ناكرێت گویل ڕۆڵێكی فەرمی لەو حیزبە تازەدا بگێڕێت، بەڵام ئامۆژگاری و ڕاوێژی خۆی پێشكەش دەكات.\nناوەندە سیاسییە توركییەكانیش دەپرسن و بە تایبەتیش ئۆپۆزسیۆنی دژ بە ئەردۆغان، ئاخۆ پێودانگەكانی ئەندامبوون لەو حیزبە تازەیە چۆنە و چۆن نییە.\nكەسایەتییە سەركردەكانی حیزبەكەی باباجان پلانیان هەیە لە هەموو چین و تویژەكانی توركیا كادر بێننە ناو ڕیزەكانی حیزبەكەیانەوە، ترسی ئەوەش هەیە حیزبە تازەكە كۆپییەكی تازەی پارتەكەی ئەردۆغان بێت و بە هەمان ڕیتم و شێواز سیاسەت بكات.\nسەرچاوە: پێگەی ئەلەكترۆنی عەرەب\nفوئاد حوسێن بووەتە كێشەی نێوان عەلاوی‌و كورد\nناوەڕۆكی كۆبوونەوەی ئەنجوومەنی سەركردایەتی یەكێتی\nعوسمان بایدەمیر: ناتوانم بچمەوە باكووری كوردستان‌و توركیا\nبارزانی بەلێدوانەكانی دەیەوێت كاریگەری لەسەر پێكهێنانی حكومەت دابنێت\nئەردۆغان: پرسی ئیدلب ئەوەندەی عفرین بەلای ئێمەوە گرنگە\nدەسەڵات‌و ژیانی رەجەب تەیب ئەردۆغان لەمەترسیدایە\nچۆن هاوكێشەی شەڕ گۆڕا؟\nنهێنییە مەترسیدارەكانی جەنگی سوریاوە\nبڵاوبوونەوەی ڤایرۆسی كۆرۆنا لەئێران كار دەكاتە سەر وڵاتانی دەوروبەری\nتوركیا جەنگی نەیرەبی دۆڕاند یان بەشێوەیەكی تاكتیكی پاشەكشەی كرد؟\nئابووری جیهان چی لێدێت ئەگەر كۆرۆنا ببێتە پەتایەكی جیهانی؟\nفەرەنسا بۆ ڕێگریكردن لە دەستوەردانی بیانی فێربوونی زمانی توركی رادەگرێت\nبارزانی: ئەمریكا دەستخەڕۆی كردین‌و دەكرێت بایەكۆتی هەڵبژاردنیش بكرێت


لێكۆڵەران هۆشداری ئەوە دەدەن، كە بەكارهێنانی ئەو بەرهەمانەی دددان سپی دەكەنەوە، لەگەڵ جوانكردنی ددانەكانمان، زیانیش بەددانەكان دەگەیەنن.\nبەپێی لێكۆڵینەوەی زانكۆی ستۆكتۆن(Richard Stockton College)، دیۆكسیدی هایدروجێن (dihydrogen dioxide)، كە لەنێو مەعجونەكانی ددان سپیكردنەوەدا هەن، زیان بە بەشەكانی ناوەنجی و ژێرەوەی ددان(Dentin) ، كە پڕ لە پڕۆتینەو لە ژێر بەشی سەرووی دداندایە، دەگەیەنێت.\nددانی مرۆڤ لەسێ بەش پێكهاتووە، بەشی سەرووی ددان، بەشی ناوەنجی ددان‌و بەشەكانی پەیوەست بەڕەگی ددان.\nپێچەوانەی ئەو لێكۆڵینەوانەی، كە سەرنجیان لەسەر بەشی سەرووی ددان كردبوو، ئەو لێكۆڵینەوە نوێیە لەسەر بەشی ناوەنجی‌و ژێرەوەی ددان كردووە، كە بەشێكی زۆری ددان لەم بەشە ناوەنجییە واتە(Dentin) پێكهاتووە و پڕۆتینی زۆر لەودا كۆبووەتەوە، كە ئەم پڕۆتینەش لە كولاجین پێكهاتووە.\nئەو تیمی لێكۆڵینەوە لەكۆتایدا ئەوەشی سەلماند، پڕۆتینی نێو بەشی ناوەنجی ددان لەكاتی بەكارهێنانی دیۆكسیدی هایدرۆجیندا بە پارچە وردیلەی بچووك دەگۆڕێت. كە لە ئەنجامدا پڕۆتینی كڵاجینی سەرەكی لەنێو دەچێت، كە هەرئەمەش زیانگەیاندن بە ددانەكانیشمانی بەدوادا دێت.


شەڕەک ل تلعەدسێ چێبوو و 2 کەس هاتن کوشتن - Hekar.net : Hekar.net\nشەڕەک ل تلعەدسێ چێبوو و 2 کەس هاتن کوشتن\nالكاتب admin on الأحد, أغسطس 11, 2019 · شاركنا الرأي\nئەڤرۆ دو گەنج ل گوندێ تلعەدسێ بشەڕ چوون، هەردوییان ژیانا خوە ژ دەست دا و کەسەکێ دی بریندار بوو.\nئەڤرۆ سپێدێ ل گوندێ تلعەدەسێ یێ سەر ب باژێڕڤانییا بەدریکێ یا دەڤەردارییا تلکێفێ ڤە شەڕەک د ناڤبەرا دو گەنجێن بیست و سێ سالی دا چێبوو و هەردویان ژیانا خوە ژ دەست دا، بابێ ئێک ژ وان ژی بریندار بوویە.\nتەرمێن کەسێن هاتینە کوشتن، بۆ نۆشدارییا داد هاتینە هنارتن، کەسێ بریندار ژی ل نەخوەشخانەیا تەنگاڤییان یا دهۆکێ یە و هەڤرست رەجەب، پەیامنێرا وار دیار کر؛ قوربانی پسمامن و گومان هەنە شەڕ ژ ئەگەرێ کێشەیەکا جڤاکی بیت.\nپەیامنێرا وار دا زانین ژی؛ کەسوکارێن قوربانییان پشتی گەهشتینە نەخوەشخانەیا تەنگاڤییان ژی، ب شەڕ چووینە، لێ شەڕێ وان هاتییە کۆنترۆلکرن و چ قوربانیێن دی نەبوونە و داخواز ژ کەسوکارێن قوربانییان دهێتە کرن، خوە ژ نەخوەشخانه‌یێ دوور بکەن.


NRT TV | جۆراوجۆر | بۆچی لە هەندێک وڵات سکی مانگاکانیان کون دەکەن؟\nبۆچی لە هەندێک وڵات سکی مانگاکانیان کون دەکەن؟\n78403 جار خوێندراوەتەوە\nئەگەر لە ڕابردوودا ڤیدیۆی مانگایەکت بینیووە کە کونێک لە لایەکی سکیدایە، بە ئەگەرێکی زۆرەوە ئەو پرسیارەت لەلا دروستبووە کە ئەمە چییە؟ لە ڕاستیدا بەوە بەرهەمهێنانی خۆراک زیاد دەکرێت و گازە زیانبەخشەکانیش کەمدەکرێنەوە.\nسەبارەت بەو کونەی دەکرێتە سکی مانگاکانەوە جەیمی نیوبۆڵد بەڕێوەبەری "Rural College"ی سکۆتلەندا لە چاوپێکەوتنێکیدا لەگەڵ بی بی سی دەڵێت، "بەمە بەرهەمهێنانی خۆراک زیاددەکەین و گازە زیانبەخشەکانیش کەمدەکەینەوە."\nئەوەشی وتووە، بە گشتی جووتیار و توێژەرەکان بۆیە ئەم کارە دەکەن چونکە دەیانەوێت نموونە لە سکی مانگاکە وەربگرن و پاشان لێکۆڵینەوەی لەسەر بکەن، جگە لەمەش بەهۆیەوە مانگاکە لە گازە کۆبووەوەکان ڕزگاردەکەن، کە دەکرێت ببێتە هەڕەشە لەسەر ژیانی.\nدەشڵێت، پرۆسەی کونکردنەکە لەژێر بەنجدا ئەنجامدەدرێت، هەرچەندە دەزانێت کە مانگاکانی کە وایان لێدەکرێت ئازاریان هەیە، بەڵام دوای ئەوەی کە چاک دەبنەوە زیاتر لەوانی دیکە دەژین.\nئەو توێژەرانەی بەم کارە هەڵدەستن، ئاماژە بەوە دەکەن، ئامانج لێی ئەوەیە تەندروستیی هەرسی ملیۆنان ئاژەڵ باشتر بکرێت و بەکارهێنانی دژەزیندەیی کەمبکرێتەوە، جگە لەمەش دەبێتە هۆی کەمکردنەوەی دەردانی گازەکانی نیترەیت و میسان کە دەبنە هۆی گەرمبوونی زەوی.\nشایەنی باسە، ئەم ڕێگایە لەلایەن چالاکانی بواری مافی ئاژەڵانەوە ڕەخنەی زۆری لێ گیراوە و وەک دەستکاریکردنێکی سروشتی ئاژەڵەکە تەماشادەکرێت.


◄ ئەنجام: 732 تۆمار دۆزرایەوە، لاپەڕە 1 لە 74 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n😊 . گاڵتەوگەپ\n📅 کاتی تۆمارکردن Apr 15 2012 10:59AM\n👁 ئەم بابەتە 25,049 جار بینراوە\n... [ زۆرتر... 👁] ✖ ✖ 0 0 ✔ 60% ✍ هـ.ب. 15-4-2012 10:59:07\n😊 . 2 گاڵتەوگەپ\n📅 کاتی تۆمارکردن Feb 19 2013 7:11PM\n👁 ئەم بابەتە 8,763 جار بینراوە\n... [ زۆرتر... 👁] ✖ ✖ 0 0 ✔ 60% ✍ هـ.ب. 19-2-2013 19:11:50\n😊 1 تەبەق هێلکە بە 4500 ئەگەر ناڕازیت خۆت بیکە گاڵتەوگەپ\n📅 کاتی تۆمارکردن Jan 6 2016 4:49PM\nیەک تەبەق هێلکە بە 4500دینار ئەگەر ناڕازیت خۆت بیک [ زۆرتر... 👁] ✖ ✖ 0 0 ✔ 68% ✍ هـ.ب. 6-1-2016 16:49:45\n😊 10 بە 12 گاڵتەوگەپ\n📅 کاتی تۆمارکردن Jan 28 2016 1:52PM\n... [ زۆرتر... 👁] ✖ ✖ 0 0 ✖ 58% ✍ هـ.ب. 28-1-2016 13:52:22\n😊 13 یاسای دووگۆڵی سەردەمی مناڵی! گاڵتەوگەپ\n📅 کاتی تۆمارکردن Nov 1 2018 7:53AM\n13 یاسای دووگۆڵی سەردەمی مناڵی.....! 1: ئەوەی کە [ زۆرتر... 👁] ✖ ✖ 1 1 ✔ 99% ✍ ز.س. 1-11-2018 7:53:18\n😊 1691 تصدیر کوردستان گاڵتەوگەپ\n📅 کاتی تۆمارکردن Feb 19 2013 8:57PM\n... [ زۆرتر... 👁] ✖ ✖ 0 0 ✖ 58% ✍ هـ.ب. 19-2-2013 20:57:56\n😊 2 ببە 1 بدە گاڵتەوگەپ\n📅 کاتی تۆمارکردن Jul 14 2012 4:11PM\n👁 ئەم بابەتە 6,395 جار بینراوە\n... [ زۆرتر... 👁] ✖ ✖ 0 0 ✖ 56% ✍ هـ.ب. 14-7-2012 16:11:49\n😊 2هەزار و 19 گاڵتەوگەپ\n📅 کاتی تۆمارکردن Dec 31 2018 8:26PM\n2019/ دوو هەزار و نۆزدە.  [ زۆرتر... 👁] ✖ ✖ 1 1 ✔ 99% ✍ ز.س. 31-12-2018 20:26:52\n😊 3 جار دوای دەوام گاڵتەوگەپ\n📅 کاتی تۆمارکردن Apr 10 2015 9:52AM\n... [ زۆرتر... 👁] ✖ ✖ 0 0 ✖ 58% ✍ هـ.ب. 10-4-2015 9:52:37


نزیکه‌ی نیو ملیۆن که‌س له حه‌ما به‌شدارییان له خۆپیشاندانی ڕۆژی هه‌ینی کرد\nی مانگی حه‌وت ٠٩, ٢٠١١\nباڵیۆزی ئه‌مه‌ریکا له سوریا\nنزیکه‌ی نیو ملیۆن که‌س له حه‌ما به‌شدارییان له خۆپیشاندانی ڕۆژی هه‌ینی کرد، له کاتێکدا خه‌باتکاران ده‌ڵێن له خۆپیشاندانه‌کانی دوێنێی دژ به سه‌رۆکی وڵات به‌شار ئه‌ل ئه‌سه‌د 13 که‌س کوژراون. به‌لایه‌نی که‌م 6 که‌س له دومه‌یری که‌نار دیمه‌شق کوژراون وه‌ک خه‌باتکاران ده‌ڵێن له کاتێکدا که هێزه‌کانی ئاسایش ته‌قه‌یان له خۆپیشانده‌ران کردبوو. هه‌روه‌ها گوتوشیانه له شاره‌کانی دیکه‌ش وه‌کو حومس و مه‌عره‌ت ئه‌لنومانیش ته‌قه کراوه و کوژرانی لێ که‌وتووه‌ته‌وه.\nحکومه‌تی سوریا " ده‌سته‌و تاقمه چه‌کداره‌کان" تاوان بار ده‌کات بۆ ژماره‌یه‌ک له‌و کوشتنکارییانه. ئاژانسی ده‌نگو باسی حکومه‌ت سانا ده‌ڵێت خۆپیشاندانی سه‌ر به حکومه‌ت له چه‌ندین شاردا به‌ڕێوه‌چووه.\nخه‌باتکاران ده‌ڵێن هێزه‌کانی ئاسایشی سوریا له حه‌ما ئاڵۆز بوبون به‌هۆی سه‌ردانی باڵیۆزه‌کانی ئه‌مه‌ریکاو فه‌ڕه‌نسا بۆ شاره‌که به مه‌به‌ستی ده‌ربڕینی هاوسۆزی له‌گه‌ڵ خۆپیشانده‌ران.\nخه‌باتکارێک به ده‌نگی ئه‌مه‌ریکای گوت دانیشتوان وێنه‌ی ڤیدیۆییان سه‌باره‌ت به گوایه پێشێلکارییه‌کانی مافه‌کانی مرۆڤ له لایه‌ن هێزه‌کانی سوریاوه نیشان باڵیۆزی ئه‌مه‌ریکا بۆ سوریا ڕۆبه‌ر فۆرد داوه.\nباڵیۆزانی ئه‌مه‌ریکا و فه‌ڕه‌نسا چاویان به دانیشتوانی حه‌ما که‌وتبوو به‌ڵام به‌ر له ده‌ستپێکردنی خۆپیشاندانه‌که‌ی ڕۆژی هه‌ینی شاره‌که‌یان جێهێشت. وته‌بێژی وه‌زاره‌تی ده‌ره‌وه‌ی ئه‌مه‌ریکا ده‌ڵێت سه‌ردانه‌که‌یان که هاوکات بوو له‌گه‌ڵ یه‌کدا پێشتر ڕێکنه‌خرابوو.


ئه‌حمه‌دی‌نه‌ژاد: ئێران بۆ سه‌ره ده‌رزیـیه‌کیش له به‌رنامه ناوکیـیه‌که‌ی پاشگه‌ز نابێته‌وه\nسه‌رۆکی ئێران مه‌حمود ئه‌حمه‌دی نه‌ژاد ده‌ڵێت وڵاته‌که‌ی بۆ سه‌ره ده‌رزیـیه‌کیش له ڕێڕه‌وی به‌رنامه ناوکیـیه‌که‌ی پاشگه‌ز نابێته‌وه.\nئه‌م گوته‌یه‌ی ئه‌حمه‌دی نه‌ژاد پاش ئه‌و ڕاپـۆرته دێت که دوێنێ سێشه‌ممه له لایه‌ن ئاژانسی نێونه‌ته‌وه‌یی وزه‌ی ئه‌تۆمه‌وه بڵاوکرایه‌وه و تیایدا مه‌ترسیـیه‌کانی پـترکردووه سه‌باره‌ت به هه‌وڵی ئێران بۆ دروسـتکردنی چه‌کی ناوکی.\nسه‌رۆکی ئێران هه‌روه‌ها ناوه‌رۆکی ڕاپـۆرته‌که‌ی ڕه‌تکرده‌وه له‌و ده‌مه‌ی قسه‌ی له ڕێـپـێوانێـکدا ده‌کرد که ئه‌مڕۆ چوارشه‌ممه له‌سه‌ر که‌ناڵی ته‌له‌فیزیۆنی حکومه‌تی ئێرانه‌وه په‌خشکرا.\nڕۆژی سێشه‌ممه، ئاژانسی نێونه‌ته‌وه‌یی وزه‌ی ئه‌تۆم IAEA گوتی زانیاری باوه‌ڕپـێـکراوی هه‌یه که ئێران چه‌ند کارێـکی کردووه به مه‌به‌سـتی دروسـتکردنی چه‌کی ناوکی.\nهه‌روه‌ها ئاژانسه‌که له ڕاپـۆرته‌که‌یدا نێگه‌رانی قوڵی خۆی سه‌باره‌ت به‌و زانیاریـیانه نیشـانداوه که ئاماژه به‌وه ده‌که‌ن ئێران کاری له‌سه‌ر دیزاینێـکی چه‌کی ناوکی کردووه، له‌وانه تاقیکردنه‌وه‌ی پـێـکهاته‌کان.\nجێی ئاماژه پـێـکردنه له مێژه‌وه هه‌ندێـک له زلهێزه‌کانی جیهان گومانیان هه‌بووه که ئێران خواستێتی چه‌کی ناوکی به‌ده‌ستبهێنێت، تارانیش لای خۆیه‌وه به‌رده‌وام ئه‌و تۆمه‌ته‌ی ڕه‌تکردۆته‌وه.\nڕۆژی چوارشه‌ممه یه‌کێتی ئه‌وروپا گوتی ڕاپـۆرته‌که‌ی IAEA به جیدی نیگه‌رانیـیه‌کانی سه‌ر به‌رنامه ناوکیـیه‌که‌ی ئێران پـترکردووه.\nهاوکات فه‌ڕه‌نسـا گوتوویه‌تی پـێویسته زلهێزه‌کانی جیهان سـزای بێ پـێشـینه به‌سه‌ر ئێراندا بسه‌پـێنن ئه‌گه‌ر هاتوو هاوکاری له‌سه‌ر به‌رنامه ناوکیـیه‌که‌ی ڕه‌تکرده‌وه. ئه‌نجومه‌نی ئاسایش پـێشـتر چوار گه‌ڕی سـزای به‌سه‌ر ئێراندا سه‌پاندووه.\nڕۆژی سێشه‌ممه وڵاته یه‌کگرتووه‌کان گوتی ڕه‌نگه ڕاپـۆرته‌که بـبێته مایه‌ی سه‌پاندنی سـزای زیاتر به‌سه‌ر ئێراندا.


كه‌س ئاگای له جۆرج فلۆیده‌كانی كورد نه‌بوو!! … عیماد عه‌لی – Dengekan\nكه‌س ئاگای له جۆرج فلۆیده‌كانی كورد نه‌بوو!! … عیماد عه‌لی\nbyDenegkan\tMay 29, 2020\tGeneral\nزۆر خۆشحأل بووم به‌و كاردانه‌وه گه‌وره‌ی خه‌ڵكی مرۆڤ دۆست و به تایبه‌تی ره‌ش پێسته‌كانی ئه‌مریكا له‌به‌رامبه‌ر كرده‌وه‌یه‌كی قێزه‌ون و تاوانێكی كه‌م وێنه‌ی كۆمه‌ڵێك پۆلیسی سپی پێستی ئه‌مریكی كه زۆر به خوێنساردی و له‌سه‌رخۆیی و دڕندانه و بێ هه‌ست و بێ مۆراڵه‌وه‌هاوڵاتیه‌كی ره‌ش پێستی خۆیان به‌ناوی (جۆرج فلۆید) به به‌رچاوی هه‌موو دونیا و به تایبه‌تی هاوره‌نگ پێسته‌كانی خۆیه‌وه كوشت، كه بۆ ماوه‌یه‌كی دوورودرێژ ئه‌وه‌ی له‌سه‌ر ئه‌و جاده‌یه بوو رجا و تكایان لێكردن كه خه‌ریكه ده‌مرێت ئه‌مه جگه له هاوار و زه‌نای خۆی كه ده‌یوت نه‌فه‌سم بڕا، ئه‌و خه‌ڵكه‌ش هاواریان ده‌كرد له گیانه‌ڵادایه و به‌ره‌ڵای مه‌كه‌ن به‌ڵكو بیبه‌ن بۆ زیندان و وانه‌كه‌ن به‌و بێ ره‌حمیه‌وه له ژێر ده‌ستاندا گیان بسپێریت، كه‌چی هیچ دادی نه‌دا و ئه‌و خوێنمژانه‌ی له‌و كاره قێزه‌ونه له پێشدا پیلان بۆدارێژراوه‌یان په‌شیمان نه‌كرده‌وه و، جۆرجی داماویش له ژێر پۆستاڵ و ئه‌ژنۆی پۆلیسێكی ره‌گه‌زپه‌رستی دڕنده‌ی بێ مۆڕاڵی بێ ویژدان گیانی سپارد و منداڵێكی خنجیلانه‌ی له‌دوای خۆیدا به‌جێ هێشت.\nPrevious مانیفێستی عەشق.. بەشی شەشەم… تێکست: ستیڤان شەمزینی\nNext لەکیشوەرێکی نیمچە زیندووین … سروەساڵەیی\nژیانی سه‌ختی په‌نابه‌رێـتی له ڕۆمانێكدا … ئامادەکردنی: هەژار تەها\nMay 22, 2018\tClosed\nبەڵێ ئێستەیش کورد بەردەبازن! … ژیڤان بەکر\nپرسی کورد لەنێوان تێکۆشان بۆ مانەوە و هێزدا … سۆران ئازاد\nخەونەکان لە خومان باشتر دەژین … دانا ئەحمەد


له‌سه‌ر دو كه‌یسی جیاواز، دادگای دهۆك سزای ساڵێك زیندانیكردنی به‌سه‌ر ڕۆژنامه‌نوسێكی بادیناندا سه‌پاند.\nئاوێنه: ئومێد به‌رۆشكی رۆنامه‌نوس‌و چالاكوان شه‌ش كه‌یسی له‌لایه‌ن دادگای دهۆكه‌وه بۆ كراوه‌ته‌وه له‌سه‌ر سێ كه‌یسیان دادگای كراوه‌و سێ كه‌یسی دیكه‌شی ماوه.\nماهیر بەرۆشکی، برای ئومێد به‌سایتی رۆژنیوزی وتوه، لەدادگای دهۆک شەش کەیس بۆ ئومێد کراوەتەوەو ئەمڕۆ سێ کەیسیان لەدادگا یەکلایی کراوەتەوە، دانیشتنی دادگا بۆ یەکلاییکردنەوەی سێ کەیسی دیکەشیان، هەڵگیراوە بۆ مانگی داهاتو.\nئەمڕۆ ئومێد له‌سه‌ر سێ كه‌یس كه بریتیبون له‌وه‌ی، لەفەیسبوکی خۆی هەواڵی هەڵکوتانە سەر ماڵی مامۆستا بەدەل بەرواری لەلایەن ئاسایشەوە بڵاوکردووەتەوە، هەروەها ئەنجامدانی خۆپیشاندان‌و کەیسەکەی دیکەشی باسکردنی ئەفسەرێکی پۆلیس بوه، دادگای كراوه.\nسەرەڕای بەرگریی ئومێدو پارێزەرەکانی، بەڵام دادگای دهۆک بۆ کەیسێک ٢٥٠ هەزار دینار سزای ئومێدی داوه‌و دو کەیسەکەی دیکەش هەریەکەیان بەسزای شەش مانگ زیندانیی بۆ ئومێد، یەکلایی کراوەتەوە.\nلەبارەی تەندروستیی ئومێدەوە، ماهیر بەرۆشکی ئاماژه‌ی به‌وه‌كردوه كه "ئومێد لاواز بووه، بەڵام رێگایان نەدا هیچ قسەیەکیان لەگەڵ بکەین، تا لە دۆخی بپرسین."\nئومێد، جگه له‌و شه‌ش كه‌یسه کراوەتەوە، بڕیارە لە ٢٩ی تەمموزی ئەمساڵ له‌دادگای دوی هه‌ولێر جارێکی دیکە له‌گه‌ڵ بەدەل بەرواری دادگای بكرێته‌وه بەتۆمەتی هاندانی خەڵک بۆ خۆپیشاندان.\nئومێد بەرۆشکی‌و بەدەل بەرواری لەرۆژی 19ی ئابی 2020 بەتۆمەتی هاندانی خەڵک بۆ خۆپیشاندان لەدهۆک دەستگیرکران.\nبڕیاره‌كه‌ی ئه‌مڕۆی دادگای دهۆك له‌كاتێكدایه كه رۆژی 16ی شوباتی 2021 دادگای تاوانه‌كانی 2ی هه‌ولێر بڕیاریدا به‌سزای شه‌ش ساڵ زیندانیكردن بۆ هه‌ریه‌ك له‌رۆژنامەنوسا‌ن‌و چالاکوانانی سنوری بادینان (شێروان شێروانی، ئه‌یاد كه‌ره‌م، گوهدار محه‌مه‌د ئه‌مین، شڤان سه‌عیدو هاریوان عیسا).


سووڕی کارەبا - ویکیپیدیا، ئینسایکڵۆپیدیای ئازاد\nنمونەی سوڕی کاره‌بای کراوە\nسوڕی کارەبا (ئینگلیزی: Electrical network) سوڕی کارەبا بەرھەم دێت لە ئەنجامی پێکبەستنی چەندین ئامێری دووجەمسەر کە بەیەکەوە تۆڕێکی داخراو سازدەکەن. وەبۆدەستکەوتنی سوڕێکی کارەبای ساکار پێویستمان بە پیلێک و گلۆپێک دەبێت. لەکاتی داخستنی سوڕەکە دەبینین گلۆپەکە دادەگیرسێت وە ئەمەش بەھۆی ڕەت بوونی تەزووی کارەباوەیە.\nناونراوە بە سوڕی کارەبایی ئەمیش بەھۆی ئەوەی تەزوەکە لەو بازنەیە خول دەخواتەوە کە بەستراوە بەشێوەی سوڕ یان بازنە.\nتەزووی کارەبایەکە، کە بەناو تەزبەرەکە ڕەت دەبێت کارلێک دەکات بەھۆی جولەی ئایۆنەکانەوە -کەبریتین لە تەنۆچکەی بارگەکراوی کارەبایی کۆ و کەم -بەڵام ئەلیکترۆنەکان بارگەی جولاوی تەزبەرەکەن، ئایۆنەکانیش بە ھەردوو جۆری کۆ و کەم بریتین لە بارگەگری جولاوەی کارلێکە شیکراوەکان ھەروەک چۆن پیل کاردەکاتات.\nکلیلی تەزوەکە دەست دەگرێت بەسەر کارکردن و لەکاربردنی گلۆپەکە. ئەگەر ھاتوو سوڕەکە پێک بەسترا ئەوە گلۆپەکە دادەگیرسێت، ئەوکات دەڵێین سوڕەکە داخراوە. ئەگەر ھاتوو سوڕەکە پچرا ئەوە گلۆپەکە دەکوژێتەوە، ئەوکات دەڵێین سوڕەکە کراوەیە.\nتێبینی:ھەریەکە لە پیلەکەو گلۆپەکە کلیلەکە تەواوکەری یەکن واتا دووسەرە کاردەکەن، لەبەرئەوەی پەیوەندیان بەیەکتریەوە ھەیە ھەموشیان پێک ھێنەری سوڕەکەن پێیان دەوترێت دوو جەمسەر، جەمسەرێک تەزوەکەی لێوە دەخرێتێ جەمسەرەکەی تریش تەزوەکەی لێوە دەردەچێت.\nسوڕی کارەبای ساکار دوو جەمسەرەو بەیەکەوە بەستراون بەھۆی تەزبەرەوە (گەیەنەر)، کە بریتیە لە لەسەرچاوەیەکی وزەو کلیلێک و ئامێرێکی کارەبایی (گلۆپ، رادیۆ، ساردکەر،... تاکۆتایی).\nڕێگاکانی شیکردنەوەی سوڕەکارەباییەکان[دەستکاری]\nڕێگاکانی شیکردنەوە بریتین لەکۆمەڵە ڕێگایەک کەبەھۆیەوە بڕ و چۆنیەتی و ئامرازەکانی سوڕەکان دەزانین لەگەڵ ئەرکەکانیان، بۆنمونە:ئەگەر بتەوێت سوڕێکت دەست بکەوێت بەبڕی 1 مل ئەمپێر لەکاتێک گلۆپێکت پێ بدەن کەتوانای بەرگەگرتنی لە200 ئۆم زیاتر نیە، تۆ ھەڵدەستی بە ژماردنی توانا کارەباییەکان بەگوێرەی یاسای ئۆم:\nڤ= ب* ت\nڤ= 0.2 ڤۆڵت\nکەواتە تۆ پێویستت بە پیلێکە کە تواناکەی 0.2 ڤۆڵت بێت.\n1) لە سادەترین و گرنگترین یاساکانی تەزووی کارەبایی:یاسای ئۆمە کەباس لەپەیوەندی تەزووی کارەباو توانای بەرگەگرتنی دەکات کە تەزوو بە (ت) نیشانەدەکرێت و توانای بەرگەگرتنیش بە (ب) نیشانە دەکەین وە جیاوزیەکەشی بە (ڤ)، ئەوەی خوارەوە پوختەی یاسایەکەیە:\n(ڤ = ب * ت     یان     V = I*R)\n2) یاسای کیرشۆف بریتیە لەدوو یاسا بۆ چارەسەری سوڕە کارەباییەکان:\nیاسای تەزوو:کورتکراوەی کۆمەڵێک تەزووی ناوەکیە کەبڕەکەی یەکسانە بەتەزووە دەرەکیەکان. وەپاڵپشتە بە بنەمای پاراستنی بارگەی کارەبایی بڕوانە یاسای مانەوەی بارگە.\nیاسای توانا:کورتکراوەی کۆمەڵێک توانای جیاوازە بۆسەر بازنەیەکی داخراو کە بڕەکەی یەکسانە بە سفر. ئەمیش بەھۆی ئەوەی توانای کارەبا نەگۆڕە لەوکاتەی بەسوڕەداخراوەکەدا ڕەت دەبێت. وە چاڵاکە بەھۆی بنەمای پاراستنی ووزە بڕوانە مانەوەی ووزە.\n3) بیردۆزی تیفینین و نۆرتۆن.\nبیردۆزی نیفیتین ئاماژە بەوە دەکات کە دەکرێت ھەرلایەک لە لایەکانی سوڕەکەئالوگۆڕیان پێ بکرێت بەسەرچاوەیەک کە تواناو سەرچاوەو بەرگەگرتنی ھاوڕێک بێت.\nبیردۆزی نۆرتۆن ئاماژە بەوە دەکات کە دەکرێت ھەرلایەک لە لایەکانی سوڕەکەئالوگۆڕیان پێ بکرێت بەسەرچاوەیەک کە تواناو سەرچاوەو بەرگەگرتنی یەک بێت.\nجادەکرێت بیرکاریانە بسەلمێنین کە بڕی بەرگەگرتن لەبیردۆزی نیفیتین وبەرھەمی بیردۆزی نۆرتۆن لەھەردوو لایەن لە ھەمان خول، ئەنجامەکەیان یەکسان بوو. کەواتە دەتوانین بڕی بەرگەگرتن لەبیردۆزی نیفیتین وبڕی سەرچاوەی وزە لە سوڕی نۆرتۆن ئالوگۆڕبکەین بەبەکارھێنانی یاسای ئۆم وقەرەبوکردنەوەی بڕی بەرگەگرتنی زیادە.\nب(تیفنین) = ب (نۆرتۆن)\n4) بیردۆزی ھاورێک بەستن: (بالإنجلیزیة: Superposition) وبیردۆزێکە بەکاردێت لەھەموو یاسا بیرکاریەکان. ئاماژەبەوەدەکات کە ھەموو ڕژێمێک زیاتر لەسەرچاوەیەکی ھەیە کە بەشدارن لە کاریگەری ئەنجامەکان و دەرکردەکانی.\nدەستنیشانی سەرچاوەی تەزوو وسەرچاوەی توانا دەکەین پاشان ھەڵدەستین بە ناچاڵاککردنی ھەموو سەرچاوەکان لە تەزوو و لە توانا بەم شێوەیەی خوارەوە:\nسەرچاوەی توانا بەسوڕێکی داخراو دەکرێت بەسوری کورتیش ناودەبرێت.\nسەرچاوەی تەزوو بەسوڕێکی کراوە دەبێت.\nسەرچاوە باوەرپێکراوەکانی تر ناگۆڕدرێن.\nھەڵدەستین بەژماردنی ئەنجامەکە بەگوێرەی پێویست چونکە سەرچاوەی چاڵاک تەنھا ئەوەیە کە خۆمان ھەڵمان بژاردوە.\nدووبارە ئەنجامەکەی لێک دەدەینەوە بەسەرچاوەیەکی تر وە سەرچاوەکەی تر ھەڵدەسەنگێنین، واتا ھەنگاوی 1 و 2.\nئەنجامی کۆتایی یەکسانە بەکۆی ئەنجامە لاوەکیەکان کە پێشتر کردومانە.\nئەنجامی کۆتایی = ئەنجامی 1 + ئەنجامی2 + ئەنجامی 3+.... + ئەنجامی ک\nدروستکردنی سوڕی کارەبایی[دەستکاری]\nبۆدروستکردنی سوڕی کارەبایی ھەندێک ھێمای جیاواز بۆ ڕەگەزی جیاواز بەکاردێنین:\nبگۆڕ یان کلیلی کارەبایی\nسەرچاوە:پیل یان تەزگە\nلەسوڕی کارەبایی بەھەموو جۆرەکانیەوە دوای یەک بەستن یان ھاوڕێک بەستن چەندین گەیەنەری ھەیە وەک:\nوەرگیراو لە «https://ckb.wikipedia.org/w/index.php?title=سووڕی_کارەبا&oldid=767124»\nئەم پەڕەیە دواجار لە ١٨:١٨ی ٢٥ی ئازاری ٢٠٢١ نوێ کراوەتەوە.


وتووێژ:ڕاکردن لە بەندیخانە - ویکیپیدیا، ئینسایکڵۆپیدیای ئازاد\nوتووێژ:ڕاکردن لە بەندیخانە\nناوەکەی باشە؟! پیرەھەڵۆ (وتووێژ) ١٧:٠٩، ١١ی ئازاری ٢٠١٥ (UTC)\nکەناڵێکی ناوخۆیی ----- ناوەکەی ناڵێم یەکەم کەناڵ بوو ئەو زنجیرەی پەخشکرد بە ژێرنووسی کوردی وە بەناوی هەڵاتنی گەورە پەخشی کرد بۆیە ئەمناوەی هاتە پاڵ ئەگینا "شکاندنی بەندیخانە" یان "شکاندنی زیندان" باشترە لەم هەڵاتنی گەورەیە بەس هەر ئەکرێت هەڵاتنی گەورەش وەک ڕەوانەکەرێک بمێنێت چونکە ئەو زنجیرەیە بەو ناوەیە بووە باو لە باشوور وە کەناڵێکی ئاسمانی کوردیش دوایی کڕییەوە بەهەمان ناو پەخشی کرد!! هەڵاتنی گەورە هیچ پەیوەندییەکی بەوە نییە ، ناکرێت ناوی باو بکرێتە پێوەری ١٠٠٪ نموونە ئەکتەرێکی هیندی هەیە ناوی Mithun Chakraborty بوو لەکوردستان بەهۆی فیلمێکی ئەوەوە پێیان دەوت دیسکۆ ئایە ئەوکاتە ئێمە دەبێ بەویش بڵێین دیسکۆ!! بێگوومان نەخێر >Kushared (لێدوان) ١٧:١٨، ١١ی ئازاری ٢٠١٥ (UTC)\nلە موکریدا کە ھەولێریش ھەر وکوو موکریە ھەڵاتن دوو مانای ھەیە یەکیان running و ئەوی تریش running away. بەڵام لە شێوەزارەکانی تر بۆrunning away دەڵێن ڕاکردن و ئەمە دروستترە. لێرەدا تەنانەت لەوەشدا تووشی ھەڵە بوون و ڕاکردنی گەورە دروستە. بەڵام کێشە ئەمەیە ھیچ پەیوەندی بە ناوی زنجیرەکەوە نییە. دەڵین چی ھەر وەک ویکی عەرەبی بنووسین پریزۆن بریک؟--چالاک وتووێژ ١٠:٤٦، ٢٤ی ئەیلوولی ٢٠١٥ (UTC)\nئەم ناوەی ئێستا دروست و گونجاو نییە. بکرێتە (ھەڵاتن لە بەندیخانە) یان (شکانی بەندیخانە). سەرچیا — ١٣:٣٤، ٢ی ئابی ٢٠١٧ (UTC)\nشکانی بەندیخانە یان شکاندنی بەندیخانە؟! وا بزانم لێرەدا تێکشکان/تێکشکاندن گونجاوتر بێ.--چالاک وتووێژ ١٧:٢٢، ٢ی ئابی ٢٠١٧ (UTC)\nئەگەر بە Break دەڵێی تێکشکان ئەی بە shatter دەڵێی چی؟ ئەم ناوەی ئێستا ھەڵەیە و منیش لەگەڵ قسەی کاک سەرچیام، ھەڵاتن لە بەندینخانە گونجاوترین ناوە. لێرەدا break بە واتای شکان نایەت و بە واتای بەربوون ھاتووە. بۆ نموونە break free نابێتە شکانی ئازاد! ◂ ئێپین وتووێژ♬ ١٨:٥٠، ٢ی ئابی ٢٠١٧ (UTC)\nنەم کوتووە تێکشکان بەرامبەری shatter ھەیە یان نییە. وتم ئەگەر شکان لێرەدا گونجاو نییە ڕەنگە تێکشکان باشتر بێ. پێشتریش وتوومە ھەڵاتن و ڕاکردن فەرقیان ھەیە؛ ھەڵاتن runningە و ڕاکردن running away. لێرەدا مەبەست ڕاکردنە نەک ھەڵاتن. ئەمانە تێکەڵ مەکەن. دەبێتە ڕاکردن لە بەندیخانە.--چالاک وتووێژ ١٩:١٠، ٢ی ئابی ٢٠١٧ (UTC)\nھەرچییەک بێ، لە تێکشکان و شکان باشترە کە بە تەواوی ناپەیوەندیدارن بەم ناوەوە. ◂ ئێپین وتووێژ♬ ١٩:٣٥، ٢ی ئابی ٢٠١٧ (UTC)\nکەواتە لەگەڵ (ڕاکردن لە بەندیخانە) کێشەتان نییە؟ سەرچیا — ٢٠:١٥، ٢ی ئابی ٢٠١٧ (UTC)\nمن کێشەم نییە. ◂ ئێپین وتووێژ♬ ٢٠:٢٠، ٢ی ئابی ٢٠١٧ (UTC)\nبا ئەم وتووێژە بە ئەنجامێک بگات، ئێستا کام لەمانە (شکاندنی بەندیخانە) یان (ڕاکردن لە بەندیخانە) ھەڵبژێرین؟ سەرچیا — ١٧:١٩، ٣ی ئازاری ٢٠١٨ (UTC)\nمن لەگەڵ «ڕاکردن لە بەندیخانە»م. ھەرچەندە وەرگێڕانێکی دەقاودەق نییە، بەڵام لە شکان و تێکشکان و ئەمانە باشترە.--◂ ئێپین لێدوان♬ ١٧:٢٥، ٣ی ئازاری ٢٠١٨ (UTC)\nڕەنگە لە ئینگلیزیدا ئەمە زاراوایەک بێ و لای ئەوان مانای ڕوون بێ بەڵام لە کوردیدا شکاندن ئەم مانایەی نییە. سپاس.--چالاک وتووێژ ١٨:١٩، ٣ی ئازاری ٢٠١٨ (UTC)\nکرا لەلایەن Épine کە پەڕەی ھەڵاتنی گەورەی بە جێھێشتنی ڕەوانەکەر گواستەوە بۆ ڕاکردن لە بەندیخانە. ⇐ئارام وتووێژ💭 ١٧:٢٩، ٢١ی ئازاری ٢٠١٨ (UTC)\nوەرگیراو لە «https://ckb.wikipedia.org/w/index.php?title=وتووێژ:ڕاکردن_لە_بەندیخانە&oldid=565854»\nئەم پەڕەیە دواجار لە ١٧:٢٩ی ٢١ی ئازاری ٢٠١٨ نوێ کراوەتەوە.


سەرۆکی یەکێتی زانایان بەشدار کۆنفرانسێکی نێودەوڵەتی تایبەت بە کۆرۆنا دەکات\nبه‌رواری دابه‌زاندن: 20/05/2020 : 23:13:56\nئەمرۆ 20ی5ی2020 بەرێز د. عبدالله مەلا سەعید سەرۆکی یەکێتی زانایانی ئایینی ئیسلامی کوردستان لەرێی ڤیدیۆ کۆنفرانسەوە بەشداری کۆنفرانسی بیستەمی نێودەوڵەتی سەنتەری ئیمامی شافعی شانشینی ئوردن کرد.\nکۆنفرانسەکە بەناونیشانی (کۆرۆناو کاریگەریەکانی بەسەر کۆمەڵگەوە) ساز کرابوو، کە تێیدا ئەم تەوەرانەی لەخۆ گرتبوو:\nکۆرۆناو چەند ئەحکامێکی تایبەت و جیازار- بەرێز د. عبدالله مەلا سەعید سەرۆکی یەکێتی زانایان- کوردستان.\nبەڵا وەک سونەتێکی کەونی و رێگاکانی نەهێشتنی- بەرێز د. حسین دورەید – ئوردەن.\nکاریگەریە ئەرێنی و نەرێنیەکانی کۆرۆنا- بەرێز د. وەحید ئەلشافعی – میسڕ.\nداعش و هەڵوێستەکانی لەناو کۆمەڵگە لەسەردەمی کۆرۆنا- بەرێز د. سەمیر موراد ئەلشوابکە – ئوردەن.\nلە توێژینەوەکەیدا سەرۆکی یەکێتی زانایان تیشکی خستە سەر چەند بابەتێکی پەیوەست بە فیقهو فەتوا لەسەردەمی کۆرۆناو، بەتایبەت پرسی راگرتنی نوێژی هەینی و بەکۆمەڵ و لێکەوتەکانی لەدیدی زانایانی جیهانی ئیسلامی.\nلەبەشێکی تری بابەتەکەیدا ئاماژەی بەوەدا: پێویستە زانایانی ئایینی و ئەهلی فەتوا بۆ رووداوی هاوشێوە دەکرێ وردترو بەرەچاوکردنی پسپۆری زووتر قسە لەسەر پێشهاتەکان بکات، چونکە لە زۆرێک لە وڵاتان فەتوا دوای بریاری حکومەت هاتە کایەوە، لە کاتێکدا باشتر دەبوو حکومەت پەیوەستی فەتوا بوایە.\nسەرۆکی یەکێتی زانایان ئاماژە بە زۆرێک لە گرفت و ئاریشەو کاردانەوەکانی کۆرۆنا بەسەر فەتواو زانایان و موسڵمان لە جیهانی ئیسلامی کرد، کە لە زۆرێک لەو وڵاتانە لە بریارو گەنگەشەی پرسی کۆرۆنا سۆز زاڵ بووە بەسەر عەقل و ئەمەش کاریگەری لەسەر رێڕەوی فەتوادان و جیهانی ئیسلامی هەبووە.\nکۆنفرانسەکە بە کۆمەڵێک راسپاردەو بڕیاری گرنگە کۆتایی بە کارەکانی خۆی هێنا، کە ئەمە یەکەمین کۆنفرانسی سەنتەری ئیمامی شافعیە لە وڵاتی ئوردەن لە رێی ڤیدیۆ کۆنفرانسەوە ساز بکات.\nبۆ بینینی تەواوی کۆنفرانسەکە دەتوانن لەم لینکەی خوارەوە کلیک بکەن:\nژماره‌ی سه‌ردان : 7229290


پەرلەمان هەڵبژاردن هەڵدەوەشێنێتەوە و كۆمسیۆن لەكار لادەبات\n2352 جار بینراوە 29/5/2018 09:21 PM\nلیژنەی یاسایی لە پەرلەمانی عیراق ئاشكرای دەكات، كە خەریكی ئامادەكردنی پڕۆژە یاسایەكن بۆ هەڵوەشاندنەوەی ئەنجامی هەڵبژاردنەكان و لادانی كۆمسیۆنی هەڵبژاردنەكان لەكارەكانیان.\nئیبتسام هاشم، ئەندامی لیژنەی یاسایی لە پەرلەمانی عیراق لە بەیاننامەیەكدا ئاماژەی بەوەكردووە، كە لیژنەی یاسایی و بە ڕاسپاردنی لەلایەن دەستەی سەرۆكایەتی پەرلەمانەوە دەستی كردووە بە ئامادەكردنی پڕۆژە یاسایەك بۆ هەڵوەشاندنەوەی ئەنجامی هەڵبژاردنی پەرلەمان.\nئاشكراشی كردووە، هەر لە پڕۆژە یاساكەدا لادانی كۆمسیۆنی بالای هەڵبژاردنەكان و دیاری كردنی كۆمسیۆنی نوێ ئاماژەی پێ كراوە.\nوەك ئەو پەرلەمانتارە وتویەتی، "هەوڵ دەدرێت سبەینێ خوێندنەوەی یەكەم بۆ پڕۆژە یاساكە بكرێت و هەفتەی داهاتوو پەسەند بكرێت و بەوەش دەبێتە یاسایەكی كارپێكراو و دەبێت هەمووان پابەندی بن، چونكە دەبێتە یاسا نەك بڕیار و كەس ناتوانێت ڕەتی بكاتەوە".\nدوێنێ دووشەممە لە كۆبوونەوەی نائاسایی پەرلەمانی عیراق، بڕیاردرا 10%ی دەنگەكانی هەڵبژاردنی پەرلەمانی 12ی ئایار، لە سەرجەم پارێزگاكانی عیراق بە دەست جیابكرێنەوە.\nلە دانیشتنەكەی دوێنێدا 168پەرلەمانتار ئامادە بوون، ئەمەش دوای ئەوەی پێشتر چەند دانیشتنێكی پەرلەمانی عیراق بەهۆی تەواو نەبوونی رێژەی یاسایی پەرلەمانتاران شكستیهێنا لەوەی بتوانێت بڕیاربدات لەسەر ئەنجامی هەڵبژاردنی پەرلەمانی عیراق، كە زۆرێك لە لایەنەكان تانەیان لێی داوە و پێیان وایە ساختەكاری گەورەی تێدا كراوە.


ئه‌مڕۆ پێنج شه‌ممه پێشمه‌رگه به هاوکاری هێزه‌کانی هاوپه‌یمانان هێرشێیان کرده سه‌ر داعش و به سه‌دان ته‌رم له ده‌ستی هێزی ئه‌و گروپه له شنگال جێماون.\nسه‌رچاوه‌کانی هه‌واڵ ڕایانگه‌یان که ڕێگا سه‌ره‌کیه‌کان داخراون له‌لایه‌ن پێشمه‌رگه‌وه کۆنترۆلکراون. ئه‌وه‌ش بۆته هۆی چوارده‌وره گرتنی ئه‌و گروپه تێرۆریسته‌ی داعش.\nتۆڕی مێدیای ڕووداو ڕایگه‌یاند که "ێزی پێشمەرگە چواردەوری قەزای شنگالی گرتووە و رێگەی هەڵاتن بۆ چەكدارانی داعش نەماوە، فەرماندەكانی پێشمەرگەش دەڵێن لە شەڕەكەی ئەمڕۆدا زیاتر لە 100 چەكداری داعشیان كوشتوون و، پێشبینیش دەكەن نزیكەی 100 چەكداری دیكە لەنێو سەنتەری شنگالدا مابن."\nئه‌وه‌ش هه‌واڵێکی دڵخۆشکه‌وره و هه‌تا ئاماده‌کردنی ئه‌و هه‌واڵه به ڕێژه‌ی زیاتر له ٧٠% ی شنگال ئازادکراوه.\nچاوه‌ڕێ ده‌کرێ له کاتژمێره‌کانی داهاتوودا ته‌واوی شنگال ئازاد بکرێ.


ئێران بەڕێژەی 60% دەست بە پیتاندنی یۆرانیۆم دەكات - تۆڕی میدیایی خەڵک\nمیدیا فەرمییەكانی ئێران لە زاری عەباس عیراقچی گەورە دانوستانكاری ئێرانی لە وتوێژە ئەتۆمییەكان بڵاویانكردەوە، ئێران دەستیكردووە و پیتاندنی یۆرانیۆم بەڕێژەی 60%.\nبەپێی كەناڵی (پرێس تی ڤی) عیراقی ڕیگەیاندووە، وڵاتەكەی بە ئاژانسی نێودەوڵەتی وزەی ئەتۆم ڕادەگەیەنێت كە لە سبەینێوە دەست دەكەن بە پیتاندۆنی یۆرانیۆم بەڕێژەی 60%.\nئەم قسانەی عەباس عیراقچی لەكاتێكدان كە چەند ڕۆژێك لەمەوبەر دامەزراوەی ئەتۆمی نەتەنزی ئێرانی دووچاری هێرش بۆوە، لەبەرانبەردا تاران ئیسرائیلی بەئەنجامدانی هێرشەكە تۆمەتبار كرد.\nهەر لەو بارەیەوە كازم غریب ئابادی، نوێنەری هەمیشەیی ئێران لە ڕێكخراوە نێودەوڵەتییەكان لە ڤیەننا ڕایگەیاند، پیتاندنی یۆرانیۆم لە نەتەنز لە دوای هێرشەكەوە ڕانەوەستاوە، گۆڕینی ئامێرەكانی تەردی مەركەزیش تێیدا دەستیپێكردووە.\nبەرنامە ئەتۆمییەکەی ئێران\n08 مارس 2021 3.40 pm\nخەڵك بەرێوەبەری قەیرانەكان لە پارێزگای قەزوێنی باكووری ئێران ڕایدەگەیەنێت، تەقینەوەیەكی بەهێز لە كارگەیەكی…


ئاگرکەوتنە لەزەوی کشت و کاڵییەکانی دهۆک دوا بەدوای بوردمانەکانی تورکیا - دیدبان حقوق بشر کردستان ایران\n“ئەیاد هەرەوەی” چالاک و رۆژنامەنووس بە ماڵپەڕی شەفەق نیوزی وت:”هەزاران دۆنۆم لەزەوینە کشت و کاڵییەکان و دارستانەکانی هەرێمی کوردستان بەدوای بوردمانەکانی تورکیا لەناوچەی کانی ماسێ سەر بە شاری ئەلعمادیە تووشی ئاگر کەوتنە بوون. ئەو وتی: بەرهەمی جووتیاران و دارەکان لە ۵ گوندی دشیش، وادنی، وسهەر هەردوو، هەرەوەی و درکلا موسا لەئەنجامی بوردمانی توپخانەیی تورکیا ئاگریان تێبەربووە.\nهەروەی ئاماژەی کرد کە ئاگر کەوتنەوەکە هێشتاش درێژەی هەیە و هێزەکانی ئاگرکەوتنە بە هۆی بوردمانی چڕ و دژواری شوێنەکە نەیانتوانیەوە بگەنە شوێنی ئاگرکەوتنەوەکە. شایانی باسە کە پێشتر و لەڕۆژی رابروودا سوپای تورکیا بنکەیەکی نوێی سەربازی لەناوچەی زاڵ بەسەر گوندی هەرەوەی داناوە لەناوچەی کانی ماسێ لەدهۆک. سوپای تورکیا ئەم دوایانە هێرشی زەوینی لەدژی پەکەکە تۆختر کردۆتەوە و رۆشتووە سنووری هەرێمی کوردستانەوە.\nپێکدادانی لایەنکان زیانی زۆری گەیاندووە دانیشتوانی ناوچە سنوورەیەکان و زۆرێک لەوانەی ناچار کردووە ماڵەکانیان چۆڵ بکەن. پێکدادان و شەڕی تورکیا و پەکەکە لەباکووری ئێراق بۆتە هۆی ئەوەی زۆرێک لە دانیشتوان ناوچەکە چۆڵ بکەن و کۆچبەر بن و خوازیاری دوور کردنەوەی شەڕن لەناوچە و ماڵەکانیان.\nهەرێمی کوردستان ئەم دوایانە رایگەیاندووە دوا بەدوای پێکدادانەکان و شەڕ لەنێوان هێزەکانی سوپای تورکیا و پەکەکە لەباکووری ئێراق ۱۵۰۰ کەس ئاوارە و ۲۲ گوند چۆڵ کراوەن.\nلەگۆڕانکایەکی دیەکدا، پارێزگاری ئەرزروومی تورکیا لەبانێکدا رایگەیاند کە هێزەکانی ژاندارمری و رێکخراوەی هەواڵگری وڵات لەئۆپراسیۆنێکدا ئیسلام بیلیز ئەندامی پەکەکەیان کە لەپێرستی خۆڵەمێشی کەسانی داواکراودا بوو لەسنووری ئێران و تورکیا دەستگیر کردووە.\nلەم بەیانەدا هاتووە: ئەم تێرۆریستە کە بە نازناوی شیار ئەرزرووم چالاکی دەکر، لەساڵی ۲۰۱۵ تەڤلی پەکەکە بووە. ناوبراو لە کەمپەکانی ئەم گرووپە تێرۆریستیە لەباکووری ئێراق پەروەردەی تێکدەرانەی بینیەوە و لەپەراوێزی ناوچەی ئەرزرووم – کارایازی و هەروەها لەئێران چالاکی کردووە.\nئەم کەسە بەرپرسی پەکەکە لەناوچەی کارایازی بووە و دوای دەستگیری گوازراوەتەوە بۆ ئەرزرووم. رەوتی لێپرسینەوە لێی هێشتا بەردەوامە.


شارەزایەک: مباپێ ئەم وەرزە ناڕوات و وەرزی داهاتوو ڕیاڵ مەدرید بەتەنها نابێت – تۆڕی میدیایی خەڵک\n2020/04/30 - 9:56 PM\nشارەزا و نوسەرێکی بواری گواستنەوەکان ئاشکرای کردووە، لە هاوینی ئەم وەرزەدا کیلیان مباپێی فەرەنسی هێرشبەری یانەی پاریس سانت جێرمان خولی فەرەنسا بەجێناهێڵێت.\nگویلۆم بالاگی ئیسپانی نوسەر و شارەزای بواری گواستنەوەکان بەڕۆژنامەی “لو ١٠ سپۆرت”ی فەرەنسی ڕاگەیاندووە :” پێویستە هاندەرانی یانەی پاریس سانت جێرمان دڵنیابن و پاڵی لێبدەنەوە، لەهاوینی ٢٠٢٠ کیلیان مباپێ ڕوو لەهیچ یانەیەکی تر ناکات”.\nهەروەها دەڵێت :” بۆ ئەوەی بزانین داهاتووی مباپی بەکوێ دەگات، پێویستە تا هاوینی ٢٠٢١ چاوەرێبکەین یان ئەوکاتەی بۆندەکەی کۆتاییدێت، بەهەرحاڵ، لەم وەرزەدا مباپێ ڕوو لەهیچ یانەیەکی تر ناکات و ئەوەش بۆچوونی هەموو شارەزایانە دوای ئەوەی لێکۆڵینەوەم لەبابەتەکە کرد”.\nماڵپەڕی “کالچیۆ میریکاتۆ”ی ئیتاڵی ئاشکرای کردووە، بەهۆی قەیرانی دارایی کۆرۆناوە لەهاوینی ٢٠٢٠ یانەی ڕیاڵ مەدریدی ئیسپانی هیچ هەوڵێک بە ئاڕاستەی مباپێ نانێت.\nدواتریش کە لە هاوینی ٢٠٢١ دەگەڕێنەوە بەتەنها نابن، بەڵکو یانەی یوڤانتۆس بەهەمان شێوە داواکاری هێرشبەرە فەرەنسییەکە دەبن، سەرەڕای ئەوەی گواستنەوەکە لەحاڵی بوونی ڕیاڵ مەدریددا بۆ یانەی یوڤانتۆس نزیکی مەحاڵە.\nمباپێ تا ٢٠٢٢ بۆندی لەگەڵ پاریس سانت جێرمان ئیمزاکردووە، لەم وەرزەشدا ٣٣ یاریی ئەنجامداوە و ٣٠ گۆڵی تۆمارکردووە و دروستکەری ١٧ گۆڵ بووە.\nپاریس سانت جێرمانڕیاڵ مه‌دریدگواستنه‌وه‌کانیوڤانتۆس


ئافره‌تان له‌كاتی سێكس بیر له‌چی ده‌كه‌نه‌وه؟\n7617 جار بینراوە 30/3/2016 11:50 PM\nئافره‌تان له زۆر رووه‌وه جییاوازن و له‌كاتی سێكس كردنیش هه‌ر بیر ده‌كه‌نه‌وه، باشه ده‌بێ له‌و كاته‌دا بیر له‌چی بكه‌نه‌وه بۆ ئه‌مه لێكۆلینه‌وه له‌گه‌ڵ چه‌ند ئافره‌تێكدا كرا و ئه‌مانه ده‌ركه‌وتن.\nئافره‌تان به زۆری له‌كاتی سێكس بیر له‌وه ده‌كه‌نه‌وه كه له پێش چاوی پیاوه‌كه‌ی چۆنه.\nئایا قژ و سینگ و له‌شی سه‌رنج راكێشه؟ مووی زیاده‌ی پێوه‌یه؟ هه‌ندێ جار ئافره‌تان له‌به‌ر ئه‌م هۆكارانه له پیاوه‌كانیان دوور ده‌كه‌ونه‌وه.\nبۆیه له‌سه‌ر پیاوان پێویسته یارمه‌تی خێزانه‌كانیان بده‌ن و قسه‌ی خۆشیان بۆ بكه‌ن و پێیان بڵێن بۆنت زۆر خۆشه، سینگت زۆر جوان ده‌ر ده‌كه‌وێ و زۆر جوانیت، وشه‌ی له‌م جۆرانه وا ئه‌كات خێزانه‌كه‌ت دڵ خۆش ببێت، تۆش زیاتر تام له سێكسه‌كه وه‌رده‌گریت.\nهه‌روه‌ها راستیه‌كی زانستی هه‌یه ئه‌ویش ئافره‌تان له‌پیاوان دره‌نگتر ده‌گه‌ونه ئۆرگازم، زۆربه‌ی پیاوان كاتێ كه خۆیان به‌و پله‌یه ده‌گه‌ن، دواتر نایانه‌وێ یارمه‌تیده‌ربن بۆ به‌رامبه‌ره‌كه‌یان.\nبۆیه ئافره‌تان بیر له‌وه ده‌كه‌نه‌وه ده‌بێ بگاته ئۆرگازم پێش به‌رامبه‌ره‌كه‌ی یان نا؟\nپیاوان له‌سه‌ریانه كه هه‌وڵ بده‌ن بۆ ئه‌وه‌ی به‌رامبه‌ره‌كه‌ی بگاته ئۆرگازم بۆ نه‌هێشتنی ئه‌م هۆكاره پیاو پێوێسته مه‌ساج به شوێنی هه‌ستیاری ئافره‌ت بكات بۆ ئه‌وه‌ی بگاته ئورگازم.\nئافره‌ت زیاتر ده‌یه‌وێ پیاوه‌كه‌ی دڵ خۆش بكات پێشی وایه باشترین رێگا بۆ ئه‌مه سێكسه، بۆیه پیاوان پێویسته وشه‌ی شاز و خۆش به ئافره‌ته‌كانیان بڵێن بۆ ئه‌وه‌ی كه ئافره‌ته‌كه‌ش هه‌ست بكات كه توانای ئه‌وه‌ی هه‌یه پیاوه‌كه‌ی دڵ خۆش بكات.


هەرێم بڕیار لەسەر كردنەوەی ناوەندەكانی خوێندن دەدات - تۆڕی میدیایی خەڵک\nوەزیری پەروەردەی حكومەتی هەرێم ڕایدەگەیەنێت” لە چەند رۆژی داهاتوودا بۆ كردنەوەی ناوەندەكانی خوێندن بڕیاردەدەن”.\nئالان حەمە سەعید وەزیری پەروەردەی حكومەتی هەرێمی كوردستان لە كۆنفرانسێكی ڕۆژنامەوانیدا ڕایگەیاند “، ئێستا ژینگەی دەستپێكردنەوەی خوێندن لەبارە و پێشنیازی خۆیان ئامادەكردووە و چاوەڕێی هەڵسەنگاندنی وەزارەتی تەندروستی دەكەن”.\nبە وتەی وەزیری پەروەردە” دەبێت میكانیزمی دیكە بگیرێتەبەر و ناتوانن بە جارێك نزیكەی ملیۆنێك و 800 هەزار خوێندكار ڕەوانەی قوتابخانەكان بكەنەوە، لە هەر حاڵەتێكدا هەست بكرێت قوتابخانەكان مەترسی گەورە لەسەر تەندورستی گشتی دروستدەكەن، ئەوا دووبارە كۆدەبنەوە و لەوبارەیەوە بڕیاری پێویست دەدەن”.\nئەمەش لە كاتێكدایە كە زیاتر لە مانگێكە ڕێژەی گیانلە دەستدان و تووشبوون بە ڤایرۆسی كۆرۆنا لە هەرێمی كوردستان و عیراق ڕووی لە دابەزین كردووە.\n06 ئیلول 2021 9.52 pm\nخەڵك دەستەی پاراستن و چاككردنی ژینگەی هەرێمی كوردستان داوا لەسەرجەم كاندیدەكان دەكات لەكاتی بەڕێوەچوونی هەڵمەتی…\n05 ئیلول 2021 12.45 pm\nخەڵك- وەزارەتی شارەوانی و گەشتوگوزار بڕی 380 ملیۆن دیناری بۆ پەرەپێدانی سێكتەری ئاوی خواردنەوە خەرج كرد.\n28 ئیلول 2021 5.30 pm\nخەڵك- شەوی رابردوو ئۆتۆمبێلێك لە یەكێك لە شەقامەكانی شاری هەولێر پێشبڕكێ دەكات و لە ناكاو كۆنترۆڵ لە دەستدەدات…


فەیسبووک ئاپڵیکەشنێکی رکابەر بۆ سناپ چات دروست ئەکات\n5/9/2019 02:34 PM\nلە راپۆرتێکی نوێدا ئاماژە بەوە کراوە کە فەیسبوک سەرقاڵی دروست کردنی ئاپڵیکەیشنێکی پەیامنێرە بۆ ڕکابەرایەتی لەگەڵ سناپ چات. ئەم ئاپڵیکەیشنە کە ناوی Threadsـە، ئیزن به بەکارهێنەرەکە ئەدات وێنه و ڤیدیۆ، لۆکەیشن و باقی زانیارییە تاکەکەسییەکانی پۆست بکات و هاوڕێکانی سەیری بکەن.\nئەم ئاپڵیکەیشنە تەنیا وێنەیەکی لێ بڵاو بۆتەوە و لە ئێستادا زانیاری تەواومان سەبارەت بە کۆی ئۆپشنەکانی لەبەردەست نییە، بەڵام ئەزانین یەکێک لە ئۆپشنەکانی ئەوەیه کە ئەتوانی هاوڕێکانت لە ڕادەی شەحنی مۆبایلەکات ئاگادار بکەیتەوە. هەروەها لەجیات ئەوەی شوێنی بەکارهێنەرەکە بخاتە ڕوو، هاوڕێکانی ئاگادار ئەکاتەوە کە لە حاڵی ڕۆیشتن دایه. پۆست کردن و ئۆپدەیت کردنەوەی پۆستەکان یەکێکی‌تر لە ئۆپشنەکانی ئەم ئاپلیکەیشنەیه. ئەم ئۆپشنە بۆ ئاپلیکەیشنێک کە بۆ مەسیج ناردن دروست کراوە، ئۆپشنێکی سەرنجڕاکشە.\nلە لاپەڕەی سەرەکیدا، مەسیجەکان ئەخرێنە ڕوو و گەر کەسێک لەسەر خەت بێ به جەغزێکی بچووکی کەسک نیشان ئەدرێت. هەروەها گەر هاوڕێکانتان ستۆری دابنێن ئێوە ئەتوانن سەیری بکەن.\nThreads کامێرای مۆبایلەکەی لەبەر دەست دایه و هەر لەوێوە ئەتوانی وێنه و ڤیدۆکانی خۆت پۆست بکەیت. لە ئێستادا زانیارییەکی ئەوتۆ سەبارەت به کاتی بڵاوبوونەوەی گشتی ئەم ئاپڵیکەیشنە لە بەر دەست نییه. بەڵام وادیارە Threads لە قۆناغی تاقیکاری دایه.


تەندروستی :: پێش 3 هەفتە  :: 787 جار بینراوە\nپسپۆڕانی بواری پەتا و درمەكان بە لەبەرچاوگرتنی زانیارییەكانی بەردەست سەبارەت بە ئەم ڤایرۆسە تازەیە كە پێی دەگوترێت كۆرۆنا و ماوەیەكە لە وڵاتی چین بڵاوبووەتەوە دەڵێن نەخۆشییەكە لایەنی كەم دەیان كەس تووش ئەكات و قەیرانی بڵاوبوونەوەكەی لە باشترین بارودۆخدا چەند مانگێك دەخایەنێت.\nدەیڤید ڤیسمان مامۆستا لە زانكۆی تۆڕینتۆ و نووسەر لە بڵاوكراوەی كۆمەڵەی نێودەوڵەتی نەخۆشییە سارییەكان دەڵێت باشترین سیناریۆ ئەوەیە كە پەتاكە هەتا بەهار و هاوینی داهاتوو بەردەوام دەبێت و ئینجا وردە وردە پاشەكشە دەكات. هەندێك پسپۆڕی دیكە دەڵێن زیادەڕەوی ناكەین گەر بڵێین ئەم پەتایە هەتا ماوەیەكی زۆر هەر بەردەوام دەبێت. بەڵام توێژەرەكانی بواری پەتا و درمەكان ناتوانن پێشبینی ئایندە بكەن و جەخت لەسەر ئەوە دەكەن كە زانیاری زۆر كەم و پچڕپچڕیان هەیە لەسەر ئەم ڤایرۆسە تازەیە كە مانگی كانوونی یەكەمی رابوردوو لە وڵاتی چین دەركەوت.\nئەم توێژەرانە گەلێك گریمانە و تیۆرییان لەبەرچاو گرتووە، بەڵام هیچیان 100% مایەی دڵنیایی نین. هێشتا رێكخراوی تەندروستی جیهانی ئەوەی یەكلا نەكردووەتەوە كە ئایا مرۆڤ پێش ئەوەی نیشانەكانی تێدا دەربكەوێت ڤایرۆسەكە تووشی مرۆڤی دیكە دەكات یان نا. یەكلاییكردنەوەی ئەم مەسەلەیە زۆر گرنگە. چونكە ئەگەر ڤایرۆسەكە بەبێ دەركەوتنی نیشانە لە نەخۆشەكەدا بڵاوببێتەوە ئەوا رەوتی پەتاكە ترسناكترە لەوەی كە چاوەڕێی دەكەین.\nلە ئەنفلۆنزای ئاسایی وەرزیدا ژمارەی تووشبوونی مرۆڤەكان لە یەك نەخۆشەوە 1.3 كەسە بەڵام لە نەخۆشی سارسدا كە ساڵی 2002، 774 كەسی كوشت ژمارەكە 2 بۆ 5 كەسە، لەم نەخۆشیە تازەیەدا ژمارەكە لەنێوان 1.4 بۆ 3.8 كەسە. ئەگەر بتوانرێت ئەم ژمارەیە كەمبكرێتەوە بۆ كەمتر لە 1 ئەوا پەتاكە نامێنێت.\nگرتنەبەری رێكارەكانی خۆپاراستن و جیاكردنەوەی نەخۆشەكان دەتوانن رێژەی تووشبوون لەناو خەڵكی ئاساییدا كەمبكەنەوە. كاریگەری ئەم رێكارانە لە ماوەی یەك دوو هەفتەی ئایندەدا دەردەكەوێت چونكە ڤایرۆسەكە ئەوەندە رۆژ دەخایەنێت هەتا نیشانەكانی نەخۆشییەكە دەردەكەون. بەشێوەیەكی گشتی پسپۆڕەكان هەموویان لەوەدا هاوڕان كە هەتا چەند هەفتەیەكی دیكە ناتوانن بە وردی هیچ پێشبینیەك لەسەر چارەنووسی پەتاكە بكەن.\nرێژەی مردن بەم نەخۆشییە هەتا ئێستا 3% بەڵام هیچ گرەنتیەك نییە كە بەرزتر نەبێتەوە.


ئامادەکردنی بەندەیە لە رۆژانی داهاتوودا، لە ژێر چاپ دێتە دەرێ.\nئەم کتێبە لە چوار بەشی سەرەکی پێکهاتووە، کە بریتین لە یەک: ژیان و بە سەرهاتی مامە عەودە\nدوو: رۆژانی پێشمەرگایەتی\nسێ: مامە عەودە لە دیدی کۆمەڵێک لە هاوڕێیانییەوە\nچوار: یادگارییەکان بە وێنە.\nلەم کتێبەدا دەیان داستان و بیرەوەری و یادگاری و ڕۆژانی پڕ لە قارەمانیەتی و خۆڕاگری میللەتێکی چاونەترس و نەسڵێکی شۆڕشگێڕ و مێژوویەکی نەوتراو دەدۆزییەوە. ئازایەتیەکانی نەسڵێکی خۆنەویست وخەڵک ویست، فیداکار و بە باوەڕ، کۆڵنەدەرو دوژمن شکێن بە نەسڵەکانی ئێستاو داهاتوومان، ئاشنا دەکات.\nئەم کتێبە بەشێکی تەرخانکراوە بۆ یادکردنەوەی ئەو رۆڵە گیانبازو رووسوورانەی، بۆ ئەوەی ژیانی ئێمە ئاسودە بێ گیانی خۆیان بەختکرد و هاوڕێی مامە عەودە بوون. ناوبراویش لە مەیدانە جۆراوجۆرەکاندا شاهیدی داستانە نەبیستراوەکانی ئەوان بووە و ئێستا ئەم ئامانەتە دەداتە دەستی ئێمە. ئێمەش ئەرکمانە بیپارێزین.\nزۆر کەس چ ئەوانەی گیانیان بەختکردوو و چ ئەوانەی تێکۆشەر بوون و ئێستا بە خۆشیەوە لەژیاندان، لە داستان و بیرەوەری و وێنەکاندا ناویان هاتووە. هاوڕێیانی مامە عەودەش لە بیروباوەڕی جیاواز و پێگەی جۆراوجۆر زۆرن کە لە سەر ناوبراویان نووسیووەو کتێبەکەی دەوڵەمەندتر کردووە.\nداوا لە هەموو هاوڕێیان ئەکەم لەهەر شوێنیک هەن لە دەرەوەی وڵات و دەیانەوێ ئەم کتێبە بە دەستیان بگات، ئاگادارم بکەنەوە بۆ ئەوەی لیستێک ئامادە بکەم و بتوانین بە هەر شێوەیەک بیگەیەنینە دەستتان.\nکتێبەکە نرخێکی کەمیشی لە سەر دانراوە بۆ خەرج و تێچوون و ئەرکی گواستنەوە، چوون لە سەر ئەرکی تایبەتی خۆم چاپکراوە.\nبە هیوای سڵامەتی بۆ مامە عەودەو گەیشتنی کتێبەکەش بە دەستی خوێنەران و هاوڕێیانی خۆشەویست\n74جار بینراوه ◊ کۆدی هه‌واڵ:1912


قورسترین بودجەی عێراق كۆتایی پێهات - تۆڕی میدیایی خەڵک\nبڕیاردەری لیژنەی دارایی پەڕلەمانی عێراق ڕایدەگەیەنێت، ڕەشنووسی بودجە كۆتایی پێهات.\nئەحمەد سەفار، بڕیاردەری لیژنەی دارایی پەڕلەمانی عێراق لە لێدوانێكی ڕۆژنامەنووسیدا ڕایگەیاند، قەبارەی داهاتەكان لە ڕەشنووسی كۆتایی پڕۆژەیاسای بودجەی ساڵی 2021 بۆ 103 تریلیۆن بەرزكراوەتەوە و بڕی كورتهێنانیش بۆ ژێر 25 تریلیۆن دینار كەمكراوەتەوە.\nوتیشی”بودجەی ساڵی 2021 بە یەكێك لە قورسترین بودجەكانی عێراق هەژمار دەكرێت، ئەمەش بە هۆی نزیكبوونەوەی هەڵبژاردنەكان و دەستوەردانی سیاسی”.\nئاشكراشیكرد، هەمواركردنەوەی ڕەشنووسی بودجەكە 500 كاتژمێری خایاندووە و لە كۆتاییدا كۆی بودجەكە لە 163 تریلیۆن دینارەوە بۆ 127 تریلیۆن كەمكراوەتەوە.\nئەمەش لەكاتێكدایە، ئەو مادانەی كە پەیوەندی بە شایستە داراییەكانی هەرێمی كوردستانەوە هەیە تاكو ئێستا هیچ ڕێكەوتنێكی لەبارەوە ئەنجام نەدراوە و پەڕلەمانتارانی هاوپەیمانی هیوا ئاماژە بۆ ئەوە دەكەن، كە هیچ ڕوئیایەك بۆ ڕێكەوتن لە ئارادا نییە.\nهاوكات هۆشیار عەبدوڵڵا ئەندامی پەڕلەمانی عێراق ڕایگەیاند، ڕێكەوتنێكی ژێربەژێر لە ئارادایە بۆ ڕێكنەكەوتنی نێوان هەرێم و بەغدا.\nبەپێی زانیارییەكان، حكومەتی هەرێم سوورە لەسەر ئەوەی 250 هەزار بەرمیل ڕادەست بكات ئەویش دوای ئەوەی لەگەڵ حكومەتی عێراق بەو شێوەیە ڕێككەوتون، بەڵام فراكسیۆنە شیعییەكان داوای هەموو مەلەفی نەوتی هەرێم دەكەن و هەرێمیش ئەوە ڕەتدەكاتەوە.


هۆكارى سه‌ردانینه‌كردنی نێچیرڤان بارزانی بۆ سلێمانی ئاشكراده‌كرێت\nهەواڵ / کوردستان :: 27/02/2019 :: 24606 جار بینراوە\nسەرچاوەیەک لە پارتی دیموکراتی کوردستانەوە ئاشکرایدەکات: هۆکاری درەنگ کەوتنی سەردانیان بۆ لای وەفدی یەکێتی، سەردانی نێچیرڤان بارزانی بووە بۆ دەرەوەی وڵات.\nبەپێی ئەو زانیارییانەی لە سەرچاوەیەكی پارتییەوە بەدواڕۆژ دراوە، نێچیرڤان بارزانی، جێگری سەرۆكی پارتی دیموکراتی کوردستان دوێنێ گەڕاوەتەوە كوردستان و چاوی بە فەرەنسۆ ئۆلاند، سەرۆكی پێشووی فەڕەنسا كەوتووە.\nبەوتەی ئەو سەرچاوەیە، ئەگەری زۆرە رۆژی شەممەی داهاتوو 2ی ئازاری 2019 شاندە باڵاكەی پارتی بە سەرۆکایەتی نێچیرڤان بارزانی سەردانی شاری سلێمانی بكات و لەگەڵ یەكێتیی نیستمانیی کوردستان كۆببنەوە، بەمەبەستی رێككەوتن لەبارەی پێكهێنانی حكومەتی نوێ و پرسی كەركوك و بەغدا.\nپارتی و یەكێتی كێشەی سەرەكییان دانانی پارێزگاری كەركوكە، یەكێتی تائێستا رزگار عەلی، ئەندامی مەكتەبی سیاسی بۆ ئەو پۆستە كاندیدكردووە، لە چەند رۆژی رابردووشدا شاڵاو عەلی عەسكەری، ئەندامی سەركردایەتی یەكێتیش خۆی بۆ ئەو پۆستە كاندیدكرد.\nسەرچاوەكەی پارتی ئاماژەی بەوەكرد: پارتی ئامادەیە بۆ پارێزگاری كەركوكیش لەگەڵ یەكێتی رێككەوتن بكات، بەڵام ئەوان بەكاندیدكردنی رزگار عەلی رازی نابن و پێیانباشە شاڵاو عەلی عەسكەری ئەو پۆستە وەربگرێت.


بۆچی وەدات حسێن-تان تیرۆرکرد؟\nدوای ئەو زنجیرە تیرۆرەی لەھەرێمی کوردستان ڕوبەڕوی ڕۆژنامەنوسان‌و چالاکوانانی کۆمەڵگەی مەدەنی‌و ئازادیخوازان دەکرێتەوە لەلایەن هەردو حزبی دەسەڵاتداری یەکێتی‌و پارتی، بەداخەوە دواتر هەرچۆنێک بێت کەیسەکانیان لەلایەن دادگاکانەوە وندەبێت، بۆیە دەبێت بگەینە ئەو بڕوایەی کە پشت بەستن بەیاسا بۆ یەکلایکردنەوەی کەیسەکان، ھەڵەیەکی گەورەیە.\nبەیاننامەی فراکسیۆنە پەرلەمانییەکان‌و دروستکردنی لیژنەی دەسەڵات، چاوەڕوانی ئەنجامێکی دڵخۆشکەری لێناکرێت.\nلەئەزمونمان لەگەڵ ئەم دەسەڵاتە ئازادی کوژو کورد کوژو ڕۆژنامەنوس کوژە تێیگەیاندین لیژنەکان‌و بەیاننامەکان‌و ئیدانەکردنەکان، نەیتوانی ھیچ یەک لەو تاوانانە ئاشکرابکات کە دژی رۆژنامەنوسان‌و ئازادییەکانی تاکی کورد کراوە.\nکوشتنی ڕۆژنامەنووسان زنجیرەیەک کوشتنە لە شوێنێکدا دەست پێدەکات و کۆتاییەکەی دیار نیە. ئەم زنجیرە کوشتنە بەو شێوە چەتەییەی دەسەڵات، بڕوایەکە لەناو بیرکردنەوەی دەسەڵاتدا هەیە بێگومان ئەوانەی ئەم کارانەیان لێدەوەشێتەوە، بریتین لەو ھەرچی و پەرچیانەی ھیچ خەونێکی گەورە، ھیچ فەرھەنگێک‌و کلتورێکیان نیە. لەبێ فەرھەنگی‌و بێ کلتوریدا دەبنە پاسەوانی سیستەمە داپڵۆسێنەرەکان. ھەمیشە ئەم"ھەرچی و پەرچی"یانە دینەمۆیەکی بەھێزن بۆ برەودان بەسیستەمە سەرکوتکەرەکان. ئەوانە بەشێکی ناو کۆمەڵگەن و لەئاستی خوارەوەن و شتێکیان نیە لەدەستی بدەن. لەبێ فەرھەنگیدا تەواوی ئەو کارە نامرۆڤانانە دەکەن پێیان دەسپێدرێت و دەبنە دەردێکی کوشندە بۆ کۆمەڵگەو، پارێزەری سیستەمە بیمارەکان.\nتیرۆرکردنی (وەدات) بەو شێوە دڕندانەیە، ھەرگیز بە دەستی کەسانێک نەکراوە خاوەن فەرھەنگ و کلتوربن. بەدەستی ئەو "ھەرچی و پەرچی"یانە کراوە کە بێ فەرھەنگن و، پارێزەری سیستەمێکی بیمارن. تیرۆرکردنی رۆژنامەنووسێک بەو جۆرە، لەلایەن کەسی ئاساییەوە ئەنجام نادرێت، لەلایەن ھەرچی و پەرچییەکانەوە ئەنجام دەدرێت کە سەر بەدەسەڵاتن.\nئێمە ناڵێن وەک ساڵانی ڕابردوو دیسان ئەمساڵیش با لیژنەیەک بۆ یەکلایکردنەوەی ئەم کەیسە دابنرێت، چونکە بروامان بەو پەندە روسییەکە دەڵێت: "ھەرکارێک ویستت سەرنەگرێت، لیژنەی بۆ دابنێ." لیژنەکان چاوەروانی یەلاکیکردنەوەی کەیسەکانیان لێناکرێت و، کەیسەکان وندەکەن. بەیاننمانەی فراکسیۆنەکانیش تەنھا وەک ھەڵوێستێک وەردەگرین. دادگاکانیش جێگای بڕوا نین و، ناتوانن سەربەخۆیی خۆیان بپارێزن. کەوایە کێ ھەقی تیرۆرکردنی شێوە دڕندانەکەی ئەو رۆژنامەنووسە یەکلایی دەکاتەوە.\nلە ئێستادا پێویستە ڕوو لە (پەکەکە) بکەین و بپرسین: ئایا ئەو رۆژنامەنووسە کە سەر بە دەزگاکانی ئەوان بووە، وەلائیشی بۆ ئەوان بووە، تیرۆرکردنی بەو جۆرە جێگای بێدەنگییە دوای تێپەڕینی چەن ساڵ دەبێت ئەو ھێزە بەھەر شێوەیەک بووە ھەقی ئەو رۆژنامەنووسە وەربگرێتەوە. بکوژەکانی ئەو رۆژنامەنووسە، کە بریتین لە کۆمەڵێک ھەرچی و پەرچی، شایەنی ئەوەن لەسەر کوشتنی ئەو رۆژنامەنووسە لەم کۆمەڵگەیە دوربخرێنەوە و رێگایان پێنەدرێت، لەوەزیاتر ژینگەی ئەم کۆمەڵگە لەبەر خاتری پاراستنی دەسەڵاتێکی بیمار پیس بکەن.\nپەکەکە ئەگەر چیتر بێدەنگ بێت، سبەی ھەمان ئەو گەنج و ڕۆژنامەنوسانەی لەو سنوورە بروایان بە ئازادی ھەیە و، وەلائیان بۆ دەسەڵات نیە، تووشی ھەمان دۆخ دەبنەوە. بروای تەواوم بەوە ھەیە، پێویستە پەکەکە بە شێوەیەکی ڕژد ھەقی (وەدات) بسەنێتەوە و چاوەرێی کەمپین و بەیاننامە و دادگا نەکات چونکە چەن ساڵە وەک ئێمە ئاگادارین ئەو کەیسە بەلاڕێدادەبرێت بەو پاساوە. ئیدی ئەو شتانە لەم ھەرێمە مانایان نەماوە. ناشکرێت پەکەکە وەک ھێزە ترسنۆکەکانی باشور چیتر بێدەنگ بێت و ھەروا رووداوێکی خەمھاوەر بەسەریدا تێبپەڕێت. ئەوانەی (وەدات)یان بەو شێوازە دڕندەیە تیرۆرکرد، شایەنی ئەوەن ژیانیان لێ بسەنرێتەوە.


تۆیش مرۆڤایه‌تی رزگار ده‌كه‌یت\nهێشتا ئێمه له‌سه‌ر ئه‌مه ڕانه‌هاتووین به‌وه‌ی بڵێین به‌یارمه‌تیت دانیشه به‌یارمه‌تیت وا بكه.. تكایه!\nئێمه له‌وه ڕاهاتووین هێزێك هۆكار بێت بۆ ئه‌نجامدانی ڕه‌فتاره‌كانمان، یاخۆ پاڵنه‌ر بێت بۆ كۆنترۆڵكردنمان، له خۆت بپرسه تۆ له چ ئێسته‌یه‌كی خۆتدا ده‌ژیت پێت وایه تۆ ده‌توانی مرۆڤێكی دیموكراسی بیت یان پێویسته هێزێك هه‌میشه وه‌ك چه‌كوش بكێشێت به‌سه‌رتدا تا له ماڵه‌كه‌ی خۆتدا بمێنیته‌وه. یان به‌و جۆره‌ی بیانه‌وێت ڕه‌فتار بكه‌یت. ئه‌مه‌ش بێ هۆكار نییه، ڕه‌نگه ئه‌مه‌ش پێشینه‌یه‌كی مێژوویی هه‌بێت كه ئێمه تێیدا وه‌ك كورد بینیومانه له ڕابردوودا، چونكه كورد ژێرده‌ستی زۆری بینیوه، بۆیه كاتی زۆری ده‌وێت تا بتوانێ له‌م ناوه‌نده ڕوانینه‌ی بۆ ژیان بێته ده‌ره‌وه.\nبه‌ڵام له سه‌رده‌می كۆرۆنادا با ئێمه‌ش به‌شێك بین له كۆرۆناكوژ به مانه‌وه له ماڵه‌كانماندا.\nمانه‌وه‌ت له ماڵه‌وه هیچ مه‌ترسییه‌كی تێدا نییه، بۆ ده‌ته‌وێ خۆت بكه‌یت به حیكایه‌تێك له هزری منداڵ و خێزانه‌كدا بمێنیته‌وه. بۆ ئه‌به‌د له‌سه‌ر گۆڕی كێله‌كه‌تدا بنووسرێت مرۆڤێك به ڤایرۆسی كۆرۆنا گیانی سپارد! بڕوا ناكه‌م ژیان سزایه‌كی له‌مه قورستری به‌سه‌ردا هاتبێ، له پاڵ ئه‌م جه‌نگه ڤایرۆسییه، ئازاری ویژدانت وه‌گه‌ڕ بخه ده‌بێ هه‌ست به به‌رپرسیاریه‌تی زێده‌تر بكه‌یت بۆ ده‌وروبه‌رت و مانه‌وه‌ی مرۆڤایه‌تی. به‌ڵام ئه‌وه ئه‌م هه‌قیقه‌ته‌یه ئێمه ده‌بێت لێی نه‌ترسین و جارێكی تر باوه‌ش به‌ژیاندا بكه‌ینه‌وه.\nمن نامه‌وێ ئازاری تۆ بده‌م، تۆش ئازارم مه‌ده و نامه‌وێ له‌ده‌ستمان بچیت و هه‌وڵ بده له ده‌ست نه‌چم. پێت ده‌ڵێم هیچ نییه خه‌مت نه‌بێ من ئاگام له خۆمه و تۆش ئاگات له خۆت بێت. به‌وه ده‌توانین دنیا و مرۆڤایه‌تی رزگار بكه‌ین.\nئه‌وه تاكه به‌ڵێنه كه پێكه‌وه ده‌توانین به‌شدار بین له رزگاربوونی مرۆڤایه‌تی. تۆ هه‌ست به‌و خۆشییه ده‌كه‌یت بۆ یه‌كه‌م جار ده‌توانی به‌شدار بیت له رزگاربوونی دنیا و مرۆڤایه‌تی!\nئیتر ڕه‌نگه به‌یانی بێت ده‌نگی شه‌پۆلی ده‌ریا بێته‌وه و بخزێته ئامێزی بیستنمان، نانێك به ده‌سته میهره‌بانه‌كانی دایكمان ده‌خۆین، باوه‌شێكی پڕ له سۆز بۆ منداڵه‌كانمان بكه‌ینه‌وه، ئیتر مرۆڤ له‌و ساته‌دا چه‌ند هه‌ست به ئاسووده‌ی ده‌روون ده‌كات كاتێك نه‌بووه‌ته هۆی له‌ناوچوون و وێرانكردن. به‌ڵكو به‌شێك بوویت له بینینی جارێكی تر له‌م دیمه‌نانه. با تایتلی رۆژنامه‌كان ئه‌وه‌بێت سوپاس مرۆڤه‌كان (كۆرۆناتان تێپه‌ڕاند).\nئیتر دنیا گشتی له هه‌یوانی به‌خته‌وه‌ری دانیشتوون، له‌ژێر تریفه‌ی مانگه‌شه‌ودا گوێ بۆ موزیك ده‌گرن و سه‌ما له‌گه‌ڵ خه‌ونه وه‌دی نه‌هاتووه‌كانیان ده‌كه‌ن و به‌یانییه‌كان تێده‌په‌ڕێنن تا بگه‌ن به‌خه‌ونه‌كانیان.\nئیتر به‌و جۆره به وه‌ك تاك له خۆتدا دیموكراسیی به‌رجه‌سته بكه، له دوای ڕۆژگارێكی دوورودرێژ پشت له دیكتاتۆریی ناو ناخت بكه، پێت وابێت تۆش هه‌میشه ده‌توانی به‌و جۆره‌ی هه‌یت به‌ردێك بخه‌یته سه‌ریه‌ك به‌وه‌ی دنیا به‌جۆرێكی تر وێنا و ڕه‌نگدارتر بكه‌یت. بۆیه ئێمه‌ش وه‌ك كورد بۆ مانه‌وه‌ی ژیان تائێره باشمان هێناوه، بگره ڕه‌نگه له داهاتوودا جێی بایه‌خی دنیا بین، وه‌ك حكوومه‌ت و ئاستی وشیاری خه‌ڵك دژ به‌م كۆڕۆنا ڤایرۆسه‌ی كه دنیای ته‌نیوه.\nبا له ئاست ئه‌و متمانه بین!\nپایز هه‌میشه لێره‌یه\nڕۆڵی زانكۆ له وشیاریی تاكدا


ڕێگای شیری دراوسێ گەردوونییەکانی لە گەلەستێرەیەکی تر دزیوە | ڕێکخراوەی زانستی فەرهەنگیی هۆژان\nتشرینی یه‌كه‌م 20, 2019 تشرینی یه‌كه‌م 20, 2019 Hojan ئەستێرەناسی و ئاسمانگەڕی, زانیاری, هەواڵ و زانیاری 0\nڕێگای شیری دراوسێ گەردوونییەکانی لە گەلەستێرەیەکی تر دزیوە\nگەلەستێرەکەمان چەند گەلەستێرەی بچووکی ،کە لە ڕابردوودا بەشێک بوون لە هەوری ماجێلانیی گەورە، دزیوە. هەوری ماجێلانیی گەورە گەلەستێرەیەکی نزیک ڕێگای شیرییە. تەواوی ئەمە لە تێکەڵاو بوونی گەلەستێرەکاندا ڕووی داوە کە لە جیهانی ئێمەدا شتێکی ئاساییە.\nدەرکەوتنی ئەم دزییە بە هۆی پڕۆژەیەکی ئەورووپییە کە لە زانیارییەکانی تەلەسکۆپی ئاسمانیی گایاوە گەیشتووە. ئەم پڕۆژە بەڕێکی جوولەی ئەستێرەکانی دیاری کردووە. ئەم زانیارییانە جووڵەی ئێستای چەند گەلەستێرەی نزیک یەکتریشی تێدایە.\nتیمێک لە توێژەران ئەم زانیارییانەیان لەگەڵ ئەو وێناسازییانەی کە ئەم جووڵانەیان لە ماوەیەکی درێژدا دیاری کردووە هەڵسەنگاندووە. ئەم هەڵسەنگاندنە دەری دەخات کە ٢ گەلەستێرەی بچووکی وەک کارینا و فۆرناکس و ٤ گەلەستێرەی زۆر بچووک بەشێک بوون لە هەوری ماجێلانیی گەورە و بە هۆی بواری کێشکردنی بەهێزتری گەلەستێرەی ڕێگای شیری کە لە هەوری ماجێلانیی گەورە، گەورەترە جودا کراونەوە.\nئەم دزییە ١ ملیار ساڵ لەمە پێش ڕوویداوە کە لە چاو تەمەی گەردوونەوە کە ١٣.٨ ملیار ساڵە زۆر نییە.\nهەوری ماجێلانیی گەورە Large Magellanic Cloud


گووگڵ ڕێکەوتی ڕاگەیاندن و نرخەکانی بەژداریکردنی خزمەتگوزاری Stadia ـی ئاشکراکرد (نوێکراوە) – کەی ئای تی ئێن\nگووگڵ 7, حوزه‌یران 2019\nلە ماوەی ڕابردوودا کۆمپانیای گووگڵ خزمەتگوزاری گووگڵ Stadia ـی تایبەت بە یارییە ڤیدیۆییەکان ڕاگەیاند. ئەمەش لە دوای 2 ساڵ لە کارکردنی بەردەوامی کۆمپانیاکە بۆ درووستکردنی خزمەتگوزاری ناوبراو.\nکۆمپانیای گووگڵ ڕایگەیاند کە بە دیارینەکراوی و لە مانگی 11 ـی ئەمساڵدا خزمەتگوزاری گووگڵ Stadia بۆ 14 وڵات بەردەست دەکات. وە لە ساڵی 2020 ـیشدا خزمەتگوزارییەکە بۆ سەرجەم ناوچەکانی جیهان بەردەست دەکرێت. هەروەها خزمەتگوزارییەکە بە بژاردەکانی Stadia Base و Stadia Pro بەردەست دەبێت.\nبژاردەی Stadia Base نرخی خۆڕایی دەبێت. لەگەڵیدا، دەتوانرێت یارییەکان بە ڕوونی 1080 پێکسڵ نیشان بدات بە خێرایی 60 FPS. هەرچی دەربارەی بژاردەی Stadia Pro ـە، بە نرخی بەژداریکردنی 9.99$ بۆ هەر مانگێک بەردەست دەبێت، ئەم بژاردەیە بە شێوەی بنەڕەت خاوەنی یاری Destiny 2 ـییە و دەتوانرێت یارییەکانی دیکە بە نرخی داشکێندراو بکڕدرێن، لەگەڵ ئەوەشدا توانای هەیە یارییەکان بە ڕوونی 4K نیشان بدات بە خێرایی 60 FPS.\nخزمەتگوزارییەکە جۆرێکی دیکەی هەیە، نرخی 129 دۆلارە، کۆنتڕۆڵێک و ئامێرێکی Chromecast Ultra ـی لەگەڵدایە. ئەمەش بۆ ئەوەیە بە باشترین جۆرایەتی یاری بکەیت لەسەر ڕوونماکەت، هەروەها هەر لەم جۆرەشدا بەکارهێنەر دەتوانێت ناوێکی تایبەت بە خۆی هەبێت لەگەڵ بەشداریکردنێک بۆ ماوەی سێ مانگ بۆ خۆی و هاوڕێیەکی. وە جگە لەوەش، یاری Destiny 2 ـی لەگەڵ دەبێت.\nئەمانە لیستی ئەو وڵاتانەن کە لە کۆتاییەکانی ئەمساڵدا خزمەتگوزارییەکەی تێدا بەردەست دەبێت:\nئەو یارییانەی کە لە سەرەتادا لە خزمەتگوزارییەکەدا بەردەست دەبن:\nنوێکراوە (8/6/2019 4:17 PM): زیادکردنی لیستی وڵاتە بەردەستکراوەکان و چەند وردەکارییەکی دیکە.\nتاگەکان google Google Stadia STADIA گووگڵ یاری


بابە یادگار، ئەو کەسایەتیە ئاینیە کوردیەی کە مەقامەکەی لەلایەن داعشەوە لە نزیک موسڵ تەقێنرایەوە، کێ بوو؟ – History Of Kurdistan\nHome / ناوداران / بابە یادگار، ئەو کەسایەتیە ئاینیە کوردیەی کە مەقامەکەی لەلایەن داعشەوە لە نزیک موسڵ تەقێنرایەوە، کێ بوو؟\nگۆران حكيم 2017-12-12\tناوداران لێدوان نووسین ناچالاککراوە لە بابە یادگار، ئەو کەسایەتیە ئاینیە کوردیەی کە مەقامەکەی لەلایەن داعشەوە لە نزیک موسڵ تەقێنرایەوە، کێ بوو؟ 3,714 Views\nداعش تەواوکەری فەرهەنگێکی ڕابردووی ڕەشی تێکدەرە کە بۆ هەزاران ساڵە بە شێوەی شەپۆل شەپۆل ڕووی کردۆتە کوردستان و ناوچەکە و هەر جارەو بە جۆرێک و لە ژێر ناو و بەهەنایەکی نوێدا ئازاری خەڵکەکە و فەرهەنگی ناوچەکەی داوە. وەک بەشێک لەم شەپۆلە ڕەشە ڕوخێنەرە، داعش لە ناوچەی موسڵ کە بەشێکی گەورەی ڕابردووەکەی بە کوردەوە بەستراوە، ژمارەیەکی زۆر لە نزرگە و مەقامی سەردەمی جیاوازی تەقاندۆتەوە و یەکێک لەو شوێنانە، مەقامی پیرۆزی بابە یادگارە. ئەمڕۆ ئەو مەقامە پیرۆزە لە گوندی تولەبەند تەقێنراوەتەوە و چەندین مەقامی تری پیرۆزی یارسانی لەو ناوچەیەدا لە ژێر مەترسی کاولکردندایە. ئەوەی جێی داخە، شوێنە مێژوویی و ئاینیە ڕەسەنە کوردیەکانمان دەتەقێنرێتەوە بێ ئەوەی کە ئێمەی کورد بزانین ئەو کەسانە کێ بوون. بۆیە لە خوارەوە بەشێکی کورتی ژیانی ئەو کەسایەتیە پیرۆزە دەخەمە ڕوو.\nبابە یادگار لە نزیکی ساڵی ١٣٦٠ ز دا لەدایکبووە و هەندێک دەڵێن لە دێی شێخان و هەندێک ناوی شوێنی تر دەهێنن وەک مەڵبەندی لەدایکبوونی. وەک زۆر لە کەسایەتیە ئاینیەکانی تر، لەدایکبوونی ئەم کەسایەتیە وەک داستانی لێکراوە و هاوشێوەییەک هەیە لە نێوان چیرۆکی لەدایکبوونی بابە یادگار و عیسادا بەڵام ئەوەی بابە یادگار بەرگێکی کوردی لەبەرکراوە.\nچەند بۆچوونێکی جیاواز هەیە سەبارەت بە ناوەکەی خۆی، بە گشتی زۆرینە دەڵێن بابە یادگار ناوی خۆی بریتی بووە لە ئەحمەد و دوایی سان سەهاکی گەورەی یارسانەکان نازناوی بابە یادگار-ی پێ بەخشیوە. باوە یادگار ماوەیەک لە کوردستاندا لە جێی جیاواز خوێندوویەتی و دوایی چووەتە لای سان سەهاک. پاشان بۆ ماوەیەک ڕووی کردۆتە وڵاتی هندستان بۆ زیاتر قوڵبوونەوە لە ئایین و دواتر گەڕاوەتەوە کوردستان بۆ ڕێنماییکردنی خەڵک بۆ ئاینی یارسانی پیرۆز. بە داخەوە پاش ماوەیەک لە ڕووداوێکدا لە کوردستان لە دێی سەرانە دەکوژرێ و چۆنێتی و ووردەکاری کوشتنەکەی لە سەرچاوەکاندا ڕوون نیە.\nبابە یادگار کەسایەتیەکی زۆر گرنگی یارسانەکانە و بە یەکێک لە حەوت تەن دادەنرێت. ئەم کەسایەتیە پەڕاوێكی گرنگی بە زاراوەی ماچۆ لێ بەجێماوە بە ناوی “زوڵاڵ زوڵاڵ” کە ژمارەیەکی زۆر لە بەند لە خۆ دەگرێت و هەر کام لەم بەندانە باس لە سەرگوزەشتەیەکی ئاینی دەکەن.\nباوە یادگار لە یەکێک لەو بەندانەدا دەڵێت:\nزوڵاڵ کۆی زەمان، زوڵاڵ کۆی زەمان یادگارەنان زوڵاڵ کۆی زەمان\nجاگا غوڵامان جەم بین جەلامان نامش گوشتاسپ بێ، شام وە بێ گومان\nئەز ئەو ناووس بیم ڕۆشن کەردم مان کاکەم زەردەشت بێ پوورەی ئەسپیتمان\nسەردەمانێک پێش ئەوەی کە کورد بە تەواوی لە فکردا خۆی بزر بکات، باوە یادگار لە ناو هەموو کورد دا شوێن و ڕێزی تایبەتی هەبووە، بۆیە شاعیری مەزن, مەولەی کە سەرەڕای ئەوەی موسوڵمان بووە، شیعرێک بۆ ئەو کەسایەتیە پیرۆزە دەڵێت:\nسەرشار سەهبای بەزم موناجات مەلجەی ئیلتیجای ئەرباب حاجات\nجای ڕجای جەرگەی پادشا و دەروێش بارەگا و پەنا پەی پێگانە و خوێش\nسەر و سایەدار نیشاندەی وەلی یەعنی یادگار مورتەزا عەلی\nبابە یادگار ژنی نەهێناوە و منداڵی لێ بەجێنەماوە، دوای خۆی دووکەس لە پەیڕەوان، سەی خەیاڵ و سەی ویساڵ، خەڵکیان ڕێنوێنی کردووە بۆ سەر ئاینی یارسان. ئەمڕۆ بنەماڵەی بابا یادگار سەر بەو دوو کەسایەتیەن.\nوا مەقامە پیرۆزەکەی ئەم زانا کوردە تەقێنرایەوە، کەچی دوای زیاتر لە شەش سەد ساڵ, پەڕاوی “زوڵال زوڵاڵ” ی پیرۆز نە چاپکراوە و نە باسکراوە و نە خوێندەواری کورد پێی ئاشنان. باسکردنی ئەدەبی کوردی و تێگەیشتن لە فیکری کوردی سەردەمانێک، بێ ئاشناکردنی کۆمەڵگە بە ئایین و ئەدەبی دەوڵەمەندی یارسانی، هەوڵێکی بێ هودەیە و ناتوانرێت بێ ئەوە وێنەیەکی فراوان و دەوڵەمەندی فەرهەنگی کوردی ببینین. ئەم نائاشناییە بەو فەرهەنگە دێرینە، بە دڵنیایی یەکێک لە هۆکارە گرنگەکانە کە کورد بۆچوونێکی زۆر هەڵەی بەرامبەر بە ڕابردووی ئەدەبیی خۆی هەبێت و تەواو نائاشنا بێت بە فەرهەنگەکەی.\nلە هەر کوێی ئەم کوردستانە بگەڕێیت گۆڕی پیر و بابە و دایە و پور و خاتوونی مەزنی کوردی تێدایە؛ پیر نازدار خاتوونی شیرازی، پیر ڕاستگۆی قەرەداخی، پیرە مەگرون، پیرمام، پیرمەسور، پیر بیامینی شاهۆیی، پیر دلاوەری دەرەشیشی، پیر دانیاڵی داڵاهۆیی، خاتوون زەڕبانوی دەرزیانی، بابە یادگار، دایە تەورێزی هەورامی، دایە خەزانی سەرگەتی، پور فەرەیدونی شیرازی، خاتوو مەی زەرد، بابە ناووسی جاف، خاتوون دایراکی ڕەزبار….کەچی هەموویان وەک سەربازی نەناسراو، گۆڕ و مەقامەکانیان لەوێدان و ئێمە بەلایاندا تێپەڕ دەبین بێ ئەوەی لێیان تێبگەین، مەگەر تەقینەوەی ئەو شوێنە پیرۆزانە و تاوانی قیزەونی داعش بە ئاگامان بهێنێتەوە و بتوانین ئاوڕێکیان لێبدەینەوە.\n– دەبێت سوپاسی مامۆستا سدیق بۆرەکەیی بکرێت کە لە ڕێگای کتێبی مێژووی ئەدەبی کوردیەوە زۆر لەو کەسایەتیانەی بە کۆمەڵگەی کوردی ناساندووەتەوە.\n– وێنەکان لە چەپەوە، مەقامی باوە یادگار لە گوندی تولەبەند لە نزیک موسڵ، وێنەکەی ناوەڕاست وێنەیەکی خەیاڵیە و بنەمای مێژوویی نیە، وێنەکەی لای ڕاست گۆڕی پیرۆزی بابە یادگارە لە نزیک سەرپێڵی زەهاو.\nPrevious چوار شوێنی نهێنی لە جیهاندا ڕێگە نادرێت کەس سەردانیان بکات\nNext ئایا ده‌زانی ئه‌و كه‌سه‌ی ڕۆبۆتی دۆزیه‌وه كورده و به باوكی ڕۆبۆت ناسراوه\nیەكەم هەوڵی فڕین موسڵمانێكی ئەندەلوسی بوو


9/21/2021 1:38:00 AM\nسیاسەت، هونەرە (ئەگەر نەیزانیت خۆت لەکەدار ئەکەیت، بیزانیت سەرنجڕاکێشە)، زانستە (واتە ئیختیبار کراوە بە میتۆد هاتوە، ئەبێت بەردەوامیش بە ئیختیبارو میتۆدی جۆراوجۆردا بڕوات، ئەگەرنا هەڵە قبوڵ ناکات). ئەزمونە( بۆ ئەوەی تەڵە بناسیتەوەو تووشی هەڵەکانی پێشوتر نەبیت).\nتا دێت عێراق ئەکەوێتە دەست نەوەیەکی نوێوە، کە هیچ تێگەیشتنیان بۆ مەسەلەی کورد نییە، ئەمانەش زیاتر چەکدار و کەتائیبەکانن کە زیاتر لە (١١٠٠) کیلۆمەتریان لە ژێر دەستدایە، هەر لە خانەقینەوە دەست پێ ئەکات تاکو ئەوسەری سنورەکانی سوریێا، بەسەر (١٦) گروپدا دابەش ئەبن، کەتائیبەکانی (کەتائیب سەیدوشوهەدا، کەتائیبی زەینولعابدین، کەتیبەی خۆراسانی و کەتائیبی حیزبوڵڵا، کەتائیب ڕوبعوڵڵا، کەتائیب سەیدە زەینەب، کەتائیبی عەسائیبی ئەهلی حەق و …تادوایی).\nلەماوەی یەک ساڵدا زیاتر لە (٦٠) جار هەڕەشەکراوەتە سەر فڕۆکەخانەی هەولێر، کە حەشدی شەعبی چەند کیلۆمەترێک لە شاری هەولێر دوورە. بۆیە هەرێمی کوردستان قووڵاییەکی زۆری هەیە لەگەڵ ئەم گروپ و کەتائیبانەدا کە ئێستا ئەوان خاوەنی بڕیاری یەکلاکەرەوەن لە عێراقدا.\n*بەهرۆز جەعفەر / دکتۆرا لە پەیوەندییە ئابورییە نێودەوڵەتییەکان، دامەزرێنەرو سەرۆکی پەیمانگەی مێدیتریانە بۆ توێژینەوەی هەرێمایەتی


بۆچی پیاوان ئارەزووی دەکەن ھاوسەرەکانیان بەتەمەن لەخۆیان بچووکتربن؟ - کەی مەگەزین\nبۆچی پیاوان ئارەزووی دەکەن ھاوسەرەکانیان بەتەمەن لەخۆیان بچووکتربن؟\nبەشێکی زۆری خەڵک پرسیار لەبارەی ئەوە دەکەن کە بۆچی پیاوان ئارەزوو دەکەن ھاوسەرگیری لەگەڵ خانمانی خوارووی تەمەنی خۆیان بکەن.\nڕاستی ئەم لایەنە بۆ کۆمەڵێک ھۆکاری جەستەیی و دەروونی دەگەڕێتەوە، ھەروەھا بەپێی بیروبۆچوونی کەسانی شارەزا ئەم دۆخە بۆ چەندین ھۆکار دەگەڕێتەوە کە گرنگترینیان:\n*یەکەمیان: زۆربەی پیاوان ئارەزوو دەکەن ڕۆڵی پاڵەوان لەژیانی خانمان بگێڕن، بەتایبەتی لەژیانی ھاوسەرێتیدا، ھەروەھا وەھا ھەژماری دەکات کەچەند لەتەمەنی خێزانەکەی گەورەتر بێت، دەبێتە ناونیشانی ڕێچکەی ژیانی ھاوسەرەکەی.\n*دووەمیان: زۆربەی کات پیاوان لەبەر ھۆکاری مانەوەی خانمان بەگەنجی بۆ ماوەیەکی درێژ لەژیانیاندا ئارەزوو دەکەن لەگەڵ خانمانی بچووکتر لەخۆیان ھاوسەرگیری بکەن، بەھۆی ئەوەی خانمانی گەنج خاوەن وزەیەکی زیاترن.\n*سێیەمیان: لەدیارترین ھۆکارەکان ئەوەیە پیاوان بڕوایان وایە خانمانی گەنج دەتوانن زووتر منداڵ دروست بکەن، بەمەیش دەتوانن لەماوەی ژیانیاندا بەتەندروستییەکی باشتر منداڵیان ببێت.\n*چوارەمین: پیاوان کاتێک خانمی تەمەن بچووکتر لەخۆیان دەخوازن، خۆشی لەژیانی کەسایەتییان دەبینن و بەتاقیکردنەوەی جۆراجۆردا تێپەڕدەبن، لەگەڵ ئەوەیشدا پیاوان ترسیان ھەیە لەوەی لەگەڵ خانمانی کەسایەتی بەھێز پێک بھێنن، بەھۆی ئەوەی ترسیان لە ڕکابەرایەتی کردنیان ھەیە.\nبۆ یەکەمجار "ھەواڵ عوسمان" ببینە دوای کۆچ کردنی باوکی\nبڕواناکەن "نانسی" و "کریستانۆ" و "ئەنجلینا جولی" بەیەکەوە چی دەکەن؟


دوایین پێگەی داعش گەمارۆ درا\nYou are at:Home»بابەتی گشتی»عێراق و جیهان»دوایین پێگەی داعش گەمارۆ درا\nBy nuche.net on\t 2019/02/11 عێراق و جیهان, گرنگ\nهێزه‌كانی سوریای دیموكراتی (هه‌سه‌ده) رایدەگەیەنێت، چه‌ند ناوچه‌یه‌كی دیكه‌ی ژێر ده‌ستی چه‌كدارانی داعشیان له میانی دوا ئۆپراسیۆنی سه‌ر دوا مۆڵگه‌كانی داعشیان له رۆژهه‌ڵاتی سوریا كۆنترۆڵ كردووه.\nئێستا چه‌كدارانی رێكخراوه‌كه، له دوایین پێگه‌ی خۆیان، له ناوچه‌ی “باغوز” له پارێزگای دێره‌زوور، گه‌مارۆدراون. ناوچه‌ی باغوز، ده‌كه‌وێته رۆژهه‌ڵاتی پارێزگاری دێره‌زوور و نزیك سنووری نێوان سوریا و عێراقه و دوایین رووبه‌ره، كه هێشتا له ژێر ده‌سه‌ڵاتی چه‌كدارانی داعش ماوه.\nمسته‌فا بالی، به‌رپرسی ناوه‌ندی میدیای هه‌سه‌ده به ئاژانسی هه‌واڵی رۆیته‌رزی گوتووه: شه‌ڕڤانانی هه‌سه‌ده تا ئێستا ٤١ پێگه‌ی داعشیان كۆنترۆڵ كردووه، به‌ڵام رۆژی یه‌كشه‌ممه رووبه‌ڕووی هێرشی پێچه‌وانه بوونه‌ته‌وه‌و توانراوه تێكبشكێنرێن.\nهه‌روه‌ها گوتوویه‌تی، ٤٠٠ تا ٦٠٠ چه‌كداری داعش له دوا مۆڵگه‌كانیاندا شه‌ڕ ده‌كه‌ن و ژماره‌یه‌كیشیان چه‌كداری بیانین، به‌پێی لێكدانه‌وه‌كانیش ٥٠٠ تا ١٠٠٠ هاوڵاتی سڤیل له‌و ناوچانه‌ی ژێر ده‌ستی چه‌كدارانی رێكخراوه توندڕه‌وه‌كه‌دا گیریانخواردووه.\nبالی هه‌روه‌ها دەڵێت “زیاتر له ٢٠ هه‌زار هاوڵاتی سڤیل له ماوه‌ی ١٠ رۆژی رابردوودا ده‌رباز كراون و له‌ماوه‌ی چه‌ند رۆژێكی كه‌می داهاتووشدا كۆتایی سه‌ربازیی داعش له‌و ناوچانه‌دا ده‌بینرێت”.


(٩)ی ئایار.. هاندەرانی ئەڵمانیا وێنەکانیان لەناو یاریگایە و دژی خواستی خۆیان دەوەستنەوە\nفۆتۆ: daily mail\nلەنێوان ململانێی هەرێمەکانی وڵاتی ئەڵمانیا و دابەشبوونیان بۆ دوو جەمسەر، هاندەرانی تۆپی پێی ئەڵمانیا پێیان باش نییە لەم کاتە ناهەموارەدا خولی پلە یەکی وڵاتەکەیان دەستپێبکاتەوە.\nجیاواز لە وڵاتانی دیکەی ئەوروپا، دەستپێکردنەوەی چالاکییەکانی خولی ئەڵمانیا لەسەر فیدراسیۆنی تۆپی پێ و ڕایەڵەی یانەکان و هیچ ڕێکخراوێکی وەرزشیی نەوەستاوە، بەڵکو کەوتووەتە دەست سیاسییەکان.\nهەفتەی ڕابردوو سەرۆکی هەرێمی باڤاریا و باکوری ڕاین ڤیستفالیا گڵۆپی سەوزیان بۆ یانەکانی هەرێمەکە داگیرساند لە نۆی ئایاری ٢٠٢٠ دەست بەچالاکییەکانی وەرزی ٢٠١٩/٢٠٢٠ بکەنەوە.\nلەم بارەیەوە پێگەی سکای بۆندزلیگ بە هێڵێکی تەریب نوسیویەتی: بەڵــــــــێ.\nبێگومان مەبەست لەخۆشحاڵی تۆڕە جیهانییەکە دەستپێکردنەوەی چالاکییەکان و چنینەوەی ئەو ملیۆنان یورۆیەیە. کە لەحاڵی هەڵوەشاندنەوەی ئەنجامەکانی وەرزدا لەدەستدەدرێن.\nوەک پێشتر لە ئێستا سپۆرتەوە ئاماژەمان پێکرد، هەندێک لە یانەکانی وەک بوروسیا مونشنگلادباخ و کولن و بایرن میونشن و بوروسیا دۆرتمۆند لەڕێگەی چەسپاندنی وێنەی هاندەرانیان لەسەر کارتۆنی تایبەت، پڕۆژەی "هاندەری شەبەح" جێبەجێدەکەن.\nپڕۆژەکەش بریتییە لە ئامادەبوونی هاندەران بەوێنە لەناو یاریگادا، بەوپێیەی ڕێگە بەبەشداری ڕاستەقینەیان نادرێت و ئەگەر خولەکە دەستپێبکاتەوە یارییەکان بەپێی پڕۆتۆکۆلی بڕیار لەسەردراو داخراو دەبن.\nلەبەرانبەر ڕەتکردنەوەی بۆچوونی سیاسییەکانی باڤاریا و ڕاین ڤێستیفالیا لەلایەن سەرۆکایەتی هەرێمەکانی دیکەوە، هاندەرانی بۆندزلیگ پێیان وایە ئەوەی بەرپرسانی سیاسی وڵاتەکە هەوڵی بۆدەدەن لەپێناو کۆکردنەوەی پارەدایە و دوورە لە خۆپارێزی.\nکۆمەڵەی "ئونزێری کیۆرڤ" کە پێکهاتووە لە دەستەی هاندەرانی بۆندزلیگ و ئەڵمان بەگشتی، لە ڕاگەیاندراوێکدا هۆشدارییان بە سیاسییەکان و ئەو هەرێمانەداوە کە دەیانەوێت چالاکییەکان دەستپێبکەنەوە.\nلەڕاگەیەندراوەکەدا نوسراوە: تۆپی پێ بەهۆی ڤایرۆسی کۆرۆناوە ماوەیەکی زۆر نەخۆشدەکەوێت، دەبێت ئەو ماوەیە بحەوێتەوە و یاریی نەکات، ئێمە نامانەوێت باس لە نیشانەکانی نەخۆشییەکە بکەین، دەمانەوێت دەستی تۆپپی پێی بگرین کە نەخۆشە و باشترین چارەسەری پێشکەشبکەین".\nماوەی دوو هەفتەیە یانەکانی ئەڵمانیا بەشێوەی گروپ دەستیان بە یەکەی مەشقوڕاهێنانە ئاساییەکان کردووەتەوە، لەکاتێکدا جیهان بەگشتی لەبەردەم قەیرانێکی دارایی ئێسکشکێندایە و لێکەوتەکانیشی بەهۆی هەڵوەشاندنەوەی ئەنجامەکان لە وەرزی داهاتوو دەردەکەون.\nهەندێک لە سیاسییەکانی ئەڵمانیا سەرەڕای بەهێزی پایەکانی "ئابوریی وەرزشیی ئەڵمانیا"، بەڵام هێشتا پێیان وایە دەبێت چالاکییە وەرزشییەکان دەستپێبکەنەوە بۆ ئەوەی ڕووبەڕوی قەیرانێکی درێژخایەن نەبن.


کۆمەڵەیەکی نەخۆشیی شێرپەنجە\nشێرپەنجەی خوێن (بە ئینگلیزی ئەمریکی: Leukemia) یان (بە ئینگلیزی بەریتانی: Leukaemia) بریتییە لە دروستبوونی شێرپەنجە لەو خانانەی کە خوێن دروست دەکەن. بەشێوەیەکی ئاسایی ھەموو خانەکانی خوێن (خڕۆکە سوورەکان، خڕۆکە سپییەکان، پەڕەکانی خوێن) لە مۆخی ئێسکەوە دروست دەبن، ھەموو خانەیەکی خوێن دوای تەواوبوونی تەمەنی خۆی تێکدەشکێت و دەفەوتێت، بەڵام لەو کەسانەی کە دووچاری شێرپەنجەی خوێن دەبن پرۆسەکە بەم شێوەیەی لێدێت: مۆخی ئێسک خانە و خڕۆکەی نائاسایی دروست دەکات، ئەم خانانەش بریتیین لە خانەی شێرپەنجەیی. ئەم خانە شێرپەنجەییانە سیفەتێکی نەخوازراویان ھەیە ئەویش ئەوەیە کە تێک ناشکێن و نافەوتێن و بڵاودەبنەوە بەناو خانە ئاساییەکانی دیکەی خوێن و دەبنە کۆسپ لەبەردەم ئیشی خڕۆکە ئاساییەکانی خوێن. لە ساڵی ٢٠٠٠دا ٢٥٦٠٠٠ کەس توشی شێرپەنجەی خوێن بوون کە ٢٠٩٠٠٠ کەسیان مردن بەھۆی ئەو نەخۆشییەوە تەنیا لە ساڵی ٢٠٠٨ لە ئەمریکا ٤٤٬٢٧٠ حاڵەت دەست نیشانکرا. کوڕ زیاتر توشی ئەم نەخۆشییە دەبێت بە بەراورد لەگەڵ کچ.جۆن ھوگز بێنت و ڕۆدۆلف ڤیرکۆ لە ساڵی ١٨٤٥دا نەخۆشی شێرپەنجەی خوێنیان دۆزییەوە، ئەو دوو زانایە لە ساڵی ١٩٦٢ چارەسەری کیمیاییان بەکارھێنا بۆ چارەسەری نەخۆشی شێرپەنجەی خوێن و سەرکەوتووبوون لە کارەکەیان.\nڕێگاکانی دەست نیشانکردندەستکاری\n^ ماڵپەری کانسەرڤیک، جۆرەکانی شێرپەنجە - شێرپەنجەی خوێن ،پێداچوونەوەی نەخۆشخانەی شاھانەی مالبۆرن، کۆمەڵەی ئاسۆک. Archived ٢٠ی ئازاری ٢٠١٧, لە وەیبەک مەشین.\n^ ماڵپەری کانسەرڤیک، جۆرەکانی شێرپەنجە - شێرپەنجەی خوێن ،پێداچوونەوەی نەخۆشخانەی شاھانەی مالبۆرن، کۆمەڵەی ئاسۆک. Archived ٢٠ی ئازاری ٢٠١٧, لە وەیبەک مەشین. پەڕەی دوو\n^ ماڵپەری کانسەرڤیک، جۆرەکانی شێرپەنجە - شێرپەنجەی خوێن ،پێداچوونەوەی نەخۆشخانەی شاھانەی مالبۆرن، کۆمەڵەی ئاسۆک. Archived ٢٠ی ئازاری ٢٠١٧, لە وەیبەک مەشین. پێداچوونەوەی گشتی\n^ ماڵپەری شێرپەنجەی خوێن ،خۆپاراستن و چارەسەرکردن - بەشی یەک Archived ١٣ی ئەیلوولی ٢٠١٣, لە وەیبەک مەشین.\n^ ماڵپەری شێرپەنجەی خوێن ،خۆپاراستن و چارەسەرکردن - بەشی دوو Archived ٢٤ی ئەیلوولی ٢٠١٣, لە وەیبەک مەشین.\nدواجار لە ١٦:٥٦ی ٢٥ی ئازاری ٢٠٢١ دەستکاری کراوە


📕 ئەزموونی تەیب جەبار لە شیعر و ڕەخنەدا پەڕتووکخانە\n📅 کاتی تۆمارکردن Dec 19 2018 7:23AM\nدڵشاد جەلال محەمەد ئەمین سلێمانی 2019 ئەم کتێبە [ زۆرتر... 👁] ✖ ✖ 0 1 ✔ 99% ✍ ز.س. 19-12-2018 7:23:33\n📕 تاریکایی و تروسکایی پەڕتووکخانە\n📅 کاتی تۆمارکردن Mar 5 2020 5:52PM\nتاریکایی و تروسکایی؛ گوتار، سیاسە، دەسەڵات ئەکرەم [ زۆرتر... 👁] ✖ ✖ 0 1 ✔ 99% ✍ ز.س. 5-3-2020 17:52:48\n📕 جۆرەکانی فیلم و بەرهەمهێنانی پەڕتووکخانە\n📅 کاتی تۆمارکردن Mar 5 2020 7:45PM\nئەم کتێبە لە نووسینی: سەرکەش محەمەدە ڕێکان تەحسین [ زۆرتر... 👁] ✖ ✖ 1 0 ✔ 99% ✍ ز.س. 5-3-2020 19:45:22\n📕 چەرخدان پەڕتووکخانە\n📅 کاتی تۆمارکردن Aug 9 2018 8:30PM\nژان پول سارتەر وەرگێڕانی: بەختیار مستەفا محەمەد ( [ زۆرتر... 👁] ✖ ✖ 2 0 ✔ 99% ✍ ز.س. 9-8-2018 20:30:56\n📕 حزبی شیوعیی عێراق و مەسەلەی کورد 1934-1975 پەڕتووکخانە\n📅 کاتی تۆمارکردن Sep 15 2019 8:23AM\nسەروەر عەبدولڕەحمان عومەر حزبی شیوعیی عێراق و مەس [ زۆرتر... 👁] ✖ ✖ 0 0 ✔ 99% ✍ ز.س. 15-9-2019 8:23:51\n📕 حەکایەت و هەدایەت پەڕتووکخانە\n📅 کاتی تۆمارکردن May 13 2019 10:24AM\nعەباسی کەمەندی کۆکردنەوەو پێشەکی: بەرهەم عەلی فی [ زۆرتر... 👁] ✖ ✖ 0 1 ✔ 99% ✍ ز.س. 13-5-2019 10:24:31\n👫 خالید مەحمود کەریم - خالد مەحمود کەریم کەسایەتییەکان\n📅 کاتی تۆمارکردن Oct 13 2019 8:19AM\n- لە دایکبووی ساڵی (1970), گوندی سەنگەر- خانەقین. [ زۆرتر... 👁] ✖ ✖ 0 3 ✔ 99% ✍ ز.س. 13-10-2019 8:19:40\n📕 دوو ئەوروپای دوور دوور پەڕتووکخانە\n📅 کاتی تۆمارکردن Feb 28 2020 1:42PM\nئەم کتێبە کارێکی هاوبەشی هەردوو نووسەر د. سەردار ع [ زۆرتر... 👁] ✖ ✖ 0 2 ✔ 99% ✍ ز.س. 28-2-2020 13:42:07


ڤیزای شینگنی وەرزشی | وردەکاری لەبارەی ڤیزای شینگنی وەرزشی\nڤیزای شینگنی وەرزشی\nئەگەر تۆ گەشت دەکەیت وەکو بەشێك لە دەستەی وەرزشی، نم. بۆ بەشداریکردن لە چالاکیە وەرزشیەکان، پێویستە تۆ داواکاری پێشکەش بکەیت بۆ ڤیزای شینگنی وەرزشی.\nڤیزای شینگنی وەرزشی چیە؟\nجۆرێکە لە ڤیزای مانەوەی کورت (جۆری سی) کە ڕێگەت پێدەدات بگەیت بە ناوچەی شینگن بۆ زیاتر لە ٩٠ ڕۆژ لە ماوەی ١٨٠- ڕۆژدا بۆ مەبەستە وەرزشیەکان.\nهاوڵاتیانی وڵاتانی لایەنی سێهەم بەدەرکراون لە بەدەستخستنی ڤیزای بێ پارە یان ڤیزاکانی دوای گەیشتن بە ناوچەی شینگن وە ئەوانەی کە هۆکاری شەرعی، کارا، و بەڵگەییان هەیە بۆ چوونە ناو دەوڵەتێکی شینگن بۆ کردنی کاری بازرگانی شایستەن بە پێشکەشکردنی داواکاری بۆ ڤیزای شینگنی وەرزشی.\nلەگەڵ بەڵگەنامە سەرەتاییە پێویستەکان، داواکارانی ڤیزای شینگنی وەرزشی پێویستە ئەم پێداویستیانەی خوارەوە پێشکەش بکەن:\nئەگەر تۆ: وەرزشکار\_ئەندامی ڕێکخراوێکی وەرزشیت لە وڵاتی نیشتەجێی خۆت و گەشت دەکەیت بۆ کەپمی \_چالاکی وەرزشی دامەزراو لەلایەن ڕێکخراوی وەرزشی ناوخۆیی خۆتەوە، ئەوا دەبێت تۆ ئەو پیداویستیانە دابین بکەیت کە سروشتی گەشتەکەت دەردەخات، لەوانە مەبەستی سەرەکی، و بەهەمان شێوە مانەوەکەت لە وڵاتە شینگنە بە ئامانجکراوەکەت:\nنامە لە لایەن ڕێکخراوی وەرزشی ناوخۆیی وڵاتی نیشتەجێبوونت، لەوانە ناویان، ناونیشانی تەواویان، زانیاری پەیوەندیکردن، کە بەهامن شێوە پلەکەت بەیان بکات لە دامەزراوەکەدا (وەرزشکار، ڕاهێنەر، مەشقپێکەر، هتد.)، بەرواری پەیوەندیکردنت بە ڕێکخراو\_تیپەکەوە، سروشت\_مەرجەکانی قەرەبووکردنەوە (ئەگەر هەبێت)، و دڵنیایی لەوەی کە تۆ بەدوای دامەزراندندا ناگەڕێیت لەماوەی مانەوەت لە وڵاتە بە ئامانجکراوەکەت.\nبەپێی ئەوەی کە ئاخۆ تۆ گەشت دەکەیت بۆ بەشداریکردن لە چالاکی وەرزشی دامەزراو لەلایەن ڕێکخراوی وەرزشی ناوخۆیی وڵاتەکەت بەهاوبەشی لەگەڵ دامەزراوەیەکی وەرزشی وڵاتە بە ئامانجکراوەکەت:\nنامە لە لایەن ڕێکخراوی وەرزشی ناوخۆیی وڵاتی نیشتەجێبوونت کە زانیاری دابین بکات لە سەر ئەو چالاکیە وەرزشیەی کە تۆ بەشداری تێدا دەکەیت لە وڵاتی بە ئامانجکراو، لەوانە زانیاری ورد لەبارەی ڕێکخەری میوانداریەکە\_چالاکیەکە، لەوانە ناونیشانی تەواوەتیان، درێژی و بەرنامەی چالاکیەکە، مەبەستی بەیانکراوی چالاکیەکە، و پێناسکردنی ئەوەی کە چۆن خەرجیە پەیوەندیدارەکانت بە گەشت و شوێنی مانەوە دەدرێن (ئاخۆ تۆ لە گیرفانی خۆت خەرجیەکانت دەدەیت، یاخود بەڕێوبەری چالاکی\_دامەزراوە\_کەسێکی تر خەرجیەکانی پەوەست بە ئامادەبوونت دابین دەکات.).\nنامەی لایەنی ڕێکخراوی وەزشی ناوخۆیی وڵاتی بە ئەمانجکراوت کە ڕوونی بکتەوە ئەوان پەیوەندیەکی هاوبەشیان هەیە لەگەڵ ڕێکخراوە وەرزشیە ناوخۆییەکەت،، لەوانە ناونیشنای تەواوەتیان، درێژی و بەرنامەی چالاکیەکە.\nئەو وڵاتە شینگنە دیاریبکە کە تۆ زۆرترین کاتی گەشتەکەتی تێدا بەسەر دەبەیت. تۆ داواکاری پێشکەش دەکەیت بۆ ڤیزای شینگنی وەرزشی لە ڕێگەی کونسوڵخانەی وڵاتەکە.\n“وەزش” دیاری بکە وەکو مەبەستی گەشتەکە.\nبەڵگەنامە پێویستەکانت کۆبکەرەوە. وە بە هەمان شێوە ئەو بەڵگەنامانەی کە پیویستن بۆ ڤیزای شینگنی وەرزشی.\nکاتێك دیاری بکە بۆ دیداری چاوپێکەتن. چاوپێکەوتنەکان بەشێوەی کەسی بەڕێوەدەچن لە هەریەکێك لە باڵوێزخانە یان کونسوڵخانەی ئەو وڵاتەی کە تۆ داواکاری بۆ پیشکەش دەکەیت، یان لە ناوەندی داواکاری ڤیزای پەیوەندیدار بە کونسوڵخانەی ئەو وڵاتەی کە تۆ داواکاری پێشکەش دەکەیت.\nدەبێت تۆ داواکاری پێشکەش بکەیت بۆ بۆ ڤیزای شینگنی وەرزشی بەلایەنی کەمەوە ١٥ ڕۆژ بەر لەو ڕۆژەی کە دەتەوێت گەشت بکەیت، و نەك پێش ٦ مانگ بەرلەوەی بڕۆیت.\nپێویستە تۆ داواکاری بۆ ڤیزای شینگنی وەرزشی پێشکەش بکەیت لە ڕێگەی کونسولخانە یان باڵوێزخانەی ئەو وڵاتەی کە تۆ گەشتی بۆ دەکەیت لە ناوچەی شینگن، یان لە ڕێگەی ناوەندی داواکاری ڤیزای پەیوەندیدار بە کونسوڵخانەی وڵاتەکە.\nکاتی گشتی پرۆسەکردن بۆ ڤیزای شینگنی وەرزشی بە گشتی نزیکەی دوو هەفتەیە (١٥ ڕۆژە). لە هەندێك دۆخدا، کونسوڵخانەکان ڕەنگە نزیکەی ٣٠-٦٠ ڕۆژ وەربگرن بۆ بڕیاردان لەسەر داواکاریەکە.


سەرۆکی پـێشووی هەواڵگری ئیسرائیل: دەزانین چۆن لە سیستەمی S-300 بدەین\nسەرۆکی پـێشووی دەزگای هەواڵگری لەشکری ئیسرائیل دەڵێت ئەگەربێت و سیستەمی بەرگری ئاسمانی S-300 لە لایەن سوریایـیەکانەوە بخرێتەگەڕ، ئەوا دەبێتە ئامانجێکی ئیسرائیل و لێی دەدرێت.\nعامۆس یەدلین لەسەر تویتەرەکەی نووسیویەتی"ئەگەر سەکۆکانی S-300 لە لایەن ڕووسیایـیەکانەوە بخرێتەگەڕ، ئەوا شتێکی نوێ نیـیە، ئەوان زیاتر لە دوو ساڵە لە سوریا S-400 کە پـێشکەوتووتریشە کاری‌پـێدەکەن، وە هیچ لە دژی هێزی ئاسمانی ئیسرائیل یان ئەمەریکا بەکاریان نەهێناون. بەڵام ئەگەر بێت و لەلایەن سوریایـیەکانەوە کاریان پـێبکرێت، ئەوا ئیسرائیل دەزانێت چۆن لێـیان بدات. وە بەوەش ناوبانگی سیستەمەکانی بەرگری ڕووسیا دەشکێت."\nهەروەها نووسویەتی پـێدانی سیستەمی S-300 بە سوریایـیەکان هیچ لە تەرازوی هێزەکان ناگۆڕێت. هیچ سیستەمێکی بەرگری نیـیە تێکنەشکێنرێت. دەڵێت ئیسرائیل فڕۆکەی F-35 ی هەیە کە ڕێک کراوە بۆ مامەڵەکردن لەگەڵ سیستەمەکانی لەم شێوەیە.\nلە بەشێکی نووسینەکانی دەشڵێت ڕووسیا باش دەزانێت ئیسرائیل تەنیا جموجۆڵەکانی ئێران لە سوریا دەکاتە ئامانج، وە ئیسرائیل و ڕووسیا دوژمنی یەکتر نین و هیچ هۆکارێک نیـیە بۆ ئەوەی ڕووبەڕووی یەکتر ببنەوە. دەشێڵێت ڕووسیا چاک دەزانێت ئیسرائیل دەتوانێت ڕژێمی بەشار ئەسەد بڕوخێنێت، بەڵام لەبەر بەرژەوەندیـیەکانی ڕووسیا ئەو کارە ناکات.\nجێی ئاماژەیە عامۆس یەدلین جگە لەوەی لە ساڵانی نێوان 2006 بۆ 2010 سەرۆکی دەزگای هەواڵگری لەشکری ئیسرائیل بووە، یەکێکیشبووە لەو فڕۆکەوانانەی بەشداریان کردبوو لە هێرشە ئاسمانیـیەکەی ساڵی 1981 ی سەر دەزگا ناوکیـیەکەی عێراق.


عێراق داوای ڕادەستکردنەوەی تاوانبارەکان دەکاتەوە... بەڵام فللەندا ڕەتی دەکاتەوە! - Yalla\nعێراق داوای ڕادەستکردنەوەی تاوانبارەکان دەکاتەوە… بەڵام فللەندا ڕەتی دەکاتەوە!\nهێزە دەسەڵاتدارەکانی فلەندا هەستان بە دەستگیرکردنی دووبرای عێراقی بە تۆمەتی بەشداریکردنیان لە تاوانی سپایکەر کە ڕێکخراوی ” داعش” ئەنجامیدا لە حوزەیرانی ٢٠١٤ لە دژی سەرباز و راهێنەرانی عێراقی لە نزیک تکریت کە دەرئەنجام ١١ کوژراوی لێکەوتەوە.\nئەو دوو برا دوانە تەمەن ٢٣ ساڵە دەستگیرکران لە لایەن نوسینگەی لێکۆڵینەوەی ناوەندییەوە ڕۆژی سێ شەمەی ڕابردوو، ئامادەی دادگای لێکۆڵینەوەی تاوان کران لە فلەندا ڕۆژی هەینی.نوسینگەی ڕۆژنامەوانی عەبادی لە لێدوانێکی ڕۆژنامەوانیدا گوتی، سەرۆکی وەزیران هەموو ڕێو شوێنیکی ئەمنی گرتۆتە بەر بۆ بەدواداچونی ئەو کەیسە و یارمەتیدانی دەسەڵاتدارانی فللەندا بۆ دەستگیرکردنی ئەو تاوانبارانەی بەشداربووی تاوانکاریی سپایکەر و دەبێت ڕادەستی حکومەتی عێراقی بکەنەوە بۆ دادگایی کردنیان.\nبەڵام بەرپرسی وەزارەتی دەرەوەی فلەندا وەڵامی دایەوە و گوتی ” تاوانبارەکان لە فللەندا دادگایی دەکرێن بە هۆی نەبوونی ڕێکەوتننامە لەنیوان ئەو دوو وڵاتەدا بۆ ڕادەستکردنەوەی تاوانباران”. هەروەها گوتی ” دەترسن لەوەی کە تاوانبارەکان ڕابکەن لە وڵاتەکەیان لە کاتی رادەستکردنەوەیان بۆ هێزە عێراقییەکان یان هاوکاری بکرێن بۆ ئەو کارە”.\nلە لایەن خۆیەوە، عەبادی ئەوەی ڕەتکردەوە و جەختی کردەوە کە ” حکومەتی عێراقی جدییە لە دادگایی کردنیان و لەگەڵ لایەنی فللەندی هاوکار دەبن”.\nshort URL: https://yallairaq.com/ku/1l6uj\nبازرگانێکی ماددە هۆشبەرەکان (سینالوا) شەڕی دژ بە داعش دەكات\nلە نێوان شەرمی دیپلۆماسی و نەبوونی سەروەریک عێراق لە نەتەوە یەکگرتووەکان سکاڵا تۆمار دەکات


دوای جەژن دەست بە دابەشكردنی مووچە دەكرێت – Esta News\nدوای جەژن دەست بە دابەشكردنی مووچە دەكرێت\nسەرچاوەیەك لە وەزارەتی دارایی و ئابووری هەرێم راگەیاند، پارەی فرۆشراوی نەوتی هەرێم گەڕاوەتەوە و پێدەچێت دوای جەژن دەست بە دابەشکردنی موچە بکرێت.\nسەرچاوەیەك لە وەزارەتی دارایی و ئابووری ب راگەیاند، ئێستا پارەی نەوتی فرۆشراوی هەرێم گەڕاوەتەوە کە زیاترە لە ٥١٥ ملیار دینار.\nباسی لەوەشكرد، لەگەڵ بەشێکی داهاتی ناوخۆ کە ڕۆژانە دێتەوە سەر هەژماری وەزارەتی دارایی؛ بەو جۆرەش تاوەکو پێش جەژن پارەی کۆکراوە بۆ موچەی مانگی نیسان نزیک دەبێتەوە لە تەواو بوون و تەنها بڕێکی کەمیان پێویست دەبێت.\nباسی لەوەشکرد، بەو هۆیەوە پێدەچێت لەدوای جەژن دەست بە دابەشکردنی موچەی مانگی نیسان بکرێت.\nتاوەکو ئێستا بە فەرمی هیچ بڕیارێک لەلایەن حکومەتی هەرێمەوە بۆ دەستپێکردن بە دابەشکردنی موچەی مانگی نیسان بوونی نییە و دابەشکردنی موچە ئەگەر پارەش لەبەردەستدا بێت؛ ئەگەر ئەنجومەنی وەزیران بڕیاریلێنەدات وەزارەتی دارایی دەست بە دابەشکردن ناکات. بڕیاریشە ئەمڕۆ ئەنجومەنی وەزیرانی هەرێم کۆببێتەوە و وەزیری دارایی هەرێمیش کە چەند مانگە بەشداری کۆبوونەوەکانی نەکردووە تیایدا بەشدار بێت؛ بەڵام بەپێی بەرنامەی کاری کۆبوونەوەکە؛ باسکردنی موچەی مانگی نیسانی تێدا نییە.\nئەوەش لە کاتێکدایە، لە ماوەی رابردوودا حکومەتی هەرێم رایگەیاندبوو، مانگانە لە هەموو ٢٥ی مانگێکدا دەست دەکەن بە دابەشکردنی موچەی مانگەکە و بەوجۆرەش دواکەوتنی موچە دانمێنێت. بەڵام نەک لە هەموو ٢٥ی مانگێکدا موچە دابەشنەکرا، ئەوە موچەخۆران لە کۆتایی مانگی نیساندان و هێشتا بەشێکی وەزارەتەکان موچەیان وەرنەگرتووە.


لە ماوەی 24 كاتژمێری ڕابردوودا 651 تووشبووی نوێی ڤایرۆسی كۆرۆنا لە هەرێمی كوردستان تۆمار كراوە و 9 كەسیش گیانیان لە دەستداوە.\nوەزارەتی تەندروستی حكومەتی هەرێمی كوردستان لە ڕاگەیەنراوێكدا بڵاویكردەوە، لە ماوەی 24 كاتژمێری ڕابردوودا 651 تووشبووی نوێی ڤایرۆسی كۆرۆنا لە هەرێمی كوردستان تۆمار كراوە و 9 كەسیش گیانیان لە دەستداوە.\nلە ڕاگەیەنراوەكەدا ئەوەش هاتووە، لەو ماوەیەدا 9 هەزار و 319 پشكنین ئەنجامدراوە و 810 كەسیش چاكبوونەتەوە.\nڕاگەیاندراوی (٢٤) كاتژمێری تایبەت بە نەخۆشی ڤایرۆسی كۆڕۆنای نوێ COVID19 ژمارە (٤٥٤)\n١. پشكنین: (٩٣١٩ پشكنینی نوێ)\n• (٣١٥٥) هەولێر\n• (٢١٦١) سلێمانی\n• (٢٨٥١) دهۆك\n• (١١٠٢) گەرمیان\n٢. تووشبوو: (٦٥١ تووشبووی نوێ)\n• (٨٤) هەولێر\n• (٢٥٣) سلێمانی\n• (٢١٤) دهۆك\n• (٨٩) گەرمیان\n٣. چاكبوون: (٨٦٠ چاكبوون)\n• (٢٦٨) هەولێر\n• (٣٠٥) دهۆك\n• (٥٣) گەرمیان\nپشكنین ١٨٢١٦١٩ (٦٣٥٠٠٩ هەولێر، ٤٣١٥٤٧ سلێمانی، ٧٣٩٩٠٥ دهۆك، ١٥١٥٨ هەڵەبجە)\nتووشبوون ١٦٦٧٠٢ (٥٢٢٦٧ هەولێر، ٥٢٣٨٧ سلێمانی، ٥٨٣٥٨ دهۆك، ٣٦٩٠ هەڵەبجە)\nچاكبوون ١٥١٥٠١ (٤٧٢٩٦ هەولێر، ٤٥٩٩٨ سلێمانی، ٥٤٨٧٩ دهۆك، ٣٣٢٨ هەڵەبجە)\nلەژێر چارەسەر ١٠٩٦٣ (٣٨١٦ هەولێر، ٤٤٤٤ سلێمانی، ٢٤٨٨ دهۆك، ٢١٥ هەڵەبجە)\nمردن ٤٢٣٨ (١١٥٥ هەولێر، ١٩٤٥ سلێمانی، ٩٩١ دهۆك، ١٤٧ هەڵەبجە)\n٢٥ی ئایار ٢٠٢١


دوژمنی گەل - بنکەی روناکبیریی گەلاوێژ :: Gelawej\nچاپکراو May 18, 2021\nلەدووتووێی چەندین لاپەڕەدا کتێبی (دوژمنی گەل) چاپ و بڵاوكرایه‌وه.\nکتێبەکە له‌لایه‌ن هنریک ئیبسن (Henrik Johan Ibsen)، شاعیر و و نوسەر و شانۆنوس و ده‌رهێنه‌رى نەرویجى نوسراوه و (محەمەد فەریق حەسەن) کردوویەتی بەکوردی و یەکێکی ترە لەبڵاوكراوەکانی دەزگای رۆشبیریی جەمال عیرفان.\nوه‌رگێڕى به‌رهه‌مه‌كه پێشتریش له ساڵى 1986 ئه‌م كتێبه‌ى به چاپ گه‌یاندووه، هه‌روه‌ها هه‌مان ناونیشانى كتێبه‌كه لەلایه‌ن دەرهێنه‌رى كورد (ئەرسەلان دەروێش) كراوه‌ته شانۆگه‌رى و نمایشكراوه، ئه‌م جگه له‌وه‌ى به‌چه‌ندین زمانى دیكه كتێبه‌كه وه‌رگێڕدراوه و كراوه‌ته شانۆگه‌رى.\nهنریک ئیبسن، لە رۆژى 20/3/1828 لە شارى شێن لە دایکبووە، لە رۆژى 23/5/1906 لە تەمەنى (78) ساڵى بە نەخۆشى جەڵتەى مێشک لە شارى ئۆسلو کۆچى دوایى کردووە.\nگروپی شانۆیی گۆدۆ دوو کتێبی هه‌مان نوسه‌رى به‌ناونیشانى (مراوییە کێوییەکە)، كه له ساڵى 1884 نوسیویه‌تى و (کاتێک ئێمەی مردووان بەئاگا دێینەوە)، كه دوو شانۆنامەی بەناوبانگ و ئێجگار گرنگی نوسه‌رن له‌لایه‌ن وەرگێر و نوسەرى كورد (فاروق هۆمەر) چاپ و بڵاوكراونه‌ته‌وه.\nهێنریک ئیبسن، شانۆنامە گرنگەکانی ئەو تا ئێستاش لە سەر تەختەی شانۆکانی دونیا نمایشدەکرێن و جێگەی گفتوگۆ و لەسەر وەستانن.\nئەو پرسیارانەی هێنریک ئیبسن لە هەزار و هەشت سەدەکاندا ورووژاندونی تا ئێستایش لە نێوەندەکانی گفتوگۆ و قسە لەسەرکردنی مەسەلە کۆمەڵایەتییەکاندا کۆن نەبوون و هەمیشە دەورووژێنەوە؛ پرسی ئافرەت، ڕاستگۆیی و درۆ لە ستراکتوری مەسەلەکانی خێزاندا، پایەی کۆمەڵایەتی و دووڕوویی و شەڕی ژن و پیاو، بەشێکن لەو پرسانە.\nشانۆنامەی (مراوییە کێوییەکە)، دوای هەردوو شانۆنامەی (ماڵی بووکەڵە) و (دوژمنی گەل) نووسیویەتی، باسی ڕاستی و درۆ لەدیدی دەسەڵاتی نەژادی مرۆڤەوە دەکات.


پۆلیسی عێراق له سه‌ڵاحه‌دین رایگه‌یاند كه دوو تیرۆریستی ده‌ستگیركردووه له كاتێكدا هه‌وڵیانداوه بۆمبی ده‌ستكرد بچێنن له نزیك بێجی، باشوری سه‌ڵاحه‌دین.\nوته‌بێژی پۆلیسی سه‌ڵاحه‌دین، حه‌سه‌ن مه‌جمه‌عی، به دیارونای وت: "هێزه ئه‌منییه‌كان له به‌ره‌به‌یانی چوارشه‌ممه (11 نیسان)دا دوو تیرۆریستیان ده‌ستگیركرد كه بۆمبی ده‌ستكردیان ده‌چاند، كه به‌رهه‌می ناوخۆییبوون، له سه‌ر رێگه‌یه‌كی گشتی له نزیك بێجی."\nوتی: "دوو تیرۆریست ده‌ستگیركران، دوو بۆمبی ده‌ستكرد پوچه‌ڵكرانه‌وه و سێیه‌میشیان ته‌قێنرایه‌وه [له‌لایه‌ن پۆلیسه‌وه]... به‌بێ هیچ رووداوێك."\nگومانلێكراوان، كه له‌لایه‌ن پۆلیسه‌وه ده‌ستگیركراون، چاوه‌ڕوانی ره‌وانه‌كردنیانن بۆ دادگا به‌گوێره‌ی ماده‌ی 4ی یاسای دژه‌تیرۆر.\nداعش رۆژنامه‌وانێكی عێراقی ده‌كوژێت له تكریت\nهێزه‌كانی عێراق تونێله‌كانی داعش تێكده‌شكێنن له نزیك حه‌دیسه\nهێزه‌كانی عێراق سه‌ڵاحه‌دین پاكده‌كه‌نه‌وه له مینه‌كانی داعش


ئەم گاڵتەجاڕیی و سیناریۆیە بەسە!\nھەفتەیەک لەمەوبەر بە تەبلیغی فەرمی چەند کەسێک لە ئەندامانی خانەوادەکەم ئاگادار کراونەتەوە کە بەشداری بکەن لە دانیشتنی دادگای دۆسیەی سەردەشت عوسمان. تا ئەمرۆش ڕۆشن نەبووە کە ئەو پرۆسەی بەناو دادگاییە چۆنە؟\nئەوەی ئەمڕۆ ئەیبینین درێژە پێدانی ھەمان سیناریۆی گاڵتەجاری لێژنەی لێکۆڵینەوەیە.\nئەم نمایشە بەشێکە لە ھەوڵ و کۆشش بۆ شاردنەوەی قەزیەکە نەک ئاشکراکردنی. تەقەلایە بۆ داپۆشینی تاوانی تیرۆری سەردەشت، ھەر لەسەرەتاوە ھەڵسوکەوتەکانی لیژنەی لێکۆڵینەوە تاکو ئێستاش کاربووە لەدژی قوربانیەکە "واتە سەردەشت" نەک لە دژی بکوژان و تیرۆرستان. ڕاپۆرتەکانی لیژنەی لێکۆڵینەوە تاکو دوایین سیناریۆ گاڵتەجاریەکەی لە ھەمان بازنەی چیرۆکسازی و پیلانگێڕیدا دەخولێتەوە. ھەمووی کارکردن بووە لەسەر دادگاییکردنی سەردەشت و ڕۆژنامەنوسان و ئازدیخوازانی کوردستان. بەکردەوەش پەنادانی تیرۆستان و بکوژانی سەردەشت بووە.\nئەم دادگاییە سیناریۆیەکی بێزراوە، بەڕەسمی ناناسین و ئیدانەی ئەکەین. قەبولی ھیچ ئاکامێکی ناکەین. تیرۆرکردنی سەردەست وەکو کەیسێکی کراوە لای ئێمە و تەواوی ئازادیخوازان و نوسەران و رۆژنامەنوسان و خەڵکی کوردستان دەمێنێتەوە تائەوکاتەی لەلایەن لیژنەیەکی بێلایەن‌و بە سەپەرشتی لایەنی نیودەوڵەتی لێکۆڵینەوەی لێ دەکرێت. ئێمە جارێکیتر دەیڵێینەوە و لە وتنەوەی ماندوو نابین: پێویستە لیژنەیەکی پسپۆڕی بێلایەن بە بەشداریی نوێنەرانی ڕێکخراوە نێو دەوڵەتیەکان‌و ڕۆژنامەنووسان‌و نوێنەرانی ڕێکخراوە مەدەنیەکان پێک بێت، کە لە لیژنەیەکی واشدا نوێنەرایەتی ئێمە وەک خانەوادەی سەردەشت مانا‌و جێگای دەبێت.\nبەڵام پرسیارە کە بۆچی لە ئێستادا سەردەشت ھێرشی ئەکرێتەوە سەر؟ مەسەلەی دادگایی کەیسی سەردەشت ھاوکاتە لەگەڵ مەسەلەی بانگکردنی رێکخەرانی خۆپیشاندانی ١٧ شوباتی پار. ئاشکرایە کە ئەمە دادگایی کردنی خەڵکەو ھێرشە بۆسەر خەڵک لەلایەن دەسەڵاتەوە.\nئەو دوو مەسەلەیە دوو تەوەرەو خاڵی وەستانەوەی خەڵک بوون دژی دەسەلات‌و سەرکوت‌و ناعەدالەتی و زوڵم، لەم ھەلومەرجەدا کە دەسەڵات بە خەیاڵی خۆی توانیویەتی پاشەکشە بە ناڕەزایەتی خەڵک بکات و ھاوکێشە سیاسییەکە بەجۆرێک بگۆرێت کە ئەم جارە ئەو ھێرش بکاتە سەر خەڵک و تۆڵەیان لێ بکاتەوە.\nدادگایی کەیسی سەردەشت و بانگکردنی بەشدارو ئەوانی تر وەکو ئەوەی ئاسایاشی ھەرێمیان تێکداوە بە مادەی ٤٧٧ ی یاسای سزادانی عێراقی مانای ئەوەیە کە ھەمان پرۆسەی تیرۆری سەردەشت درێژەی پیدەدرێ و ئەمجارە لە سەرکوتکردنی ھەر دەنگێکی ناڕازی لەسەر ئەو کەیسەو تۆڵەکردنەوە لە ئەندامانی خێزانەکەی وەکو رەمزێکی وەستانەوە و ریسواکردنی ئەو تاوانە دڕندانەیە, درێژەی پێ دەدرێت.\nدەبێ خەڵکی کوردستان وەکو چۆن لە روداوی تیرۆری سەردەشتدا ناڕەزایەتی خۆی دژی ئەو دەسەڵاتە نمایش کردو چۆن بەدوای ئەودا ١٧ی شوبات بووە ویستەگەی دوەمی بەڕەنگاربوونەوەی خەڵک لەگەڵ ستەم و سەرکوت و ناعەدالەتی، ئاواش سیناریۆسازی دادگایی سەردەشت و رێکخەرانی خۆپیشاندانی ١٧ی شوبات وەکو ھێرش بۆسەر خۆیان و ئومیدو خواستەکانیان، بۆسەر خەباتی خۆیان بۆ ئازادی و یەکسانی و کۆتایی ھێنان بە دەسەڵاتی بنەماڵەیی- میلیشیایی، تەماشاو مامەلەی بکەن.\nئەمە ھێرشە بۆسەر خەڵک، بۆسەر ئازادی و ھەموو سەردەشتەکانی کوردستان، ھێرشە بۆسەر ئەوەی خەڵکی نارزای کوردستان بترسێنن و تەسلیمی سەرکوت و تیرۆری بکەن. بۆیە چاوەڕوانی لە ھەموو خەڵکی کوردستان‌و ئازادیخوازان و ھێز و لایەنە سایسیەکان کە داکۆکی لە خەڵک دەکەن، ئەوەیە کە دژی ئەم گاڵتەجاریە بوەستنەوە. دژی ئەم سیناریۆیەی حکومەت بوەستنەوە بۆ تاونبارکردنیان لەرێگای تاوانبارکردنی سەردەشت‌و (ڕۆژنامەی ئەھلی و ڕۆژنامەنووسانی ناڕازی) و ھەروەھا ئەوانەی ١٧ شوباتەوە.


چەکدارانی عێراق بۆ پاشماوەکانی داعش دەگەڕێن لە ناوچە دوورەدەستەکانی پارێزگای سەڵاحەدین وەك لەم وێنەیەدا له 29 نیسان دەردەکەوێت. [خاوەنی وێنە: نوسینگه‌ی راگەیاندنی فەوجی کۆماندۆی فەرماندەیی ئۆپەراسیۆنەکانی سامەرا]\nبەرپرسێکی سەربازی دووشەممە (4 ئایار) بە دیارونای وت هێزەکانی عێراق "توانایان هەیە و ئامادەن بۆ لەناوبردنی هەرجۆرە زیادبوونێك" لە چالاكییه‌كانی رێکخراوی "دەوڵەتی ئیسلامی" (داعش)دا.\nعێراق زیادبوونی هێرشەکانی داعشی به‌خۆوه‌بینیووە لە چەند رۆژی رابردوودا، شرۆڤەکارانیش دەڵێن پاشماوەکانی گروپەکە رێکارەکانی قەدەغەی هاتوچۆیان قۆستۆتەوە دژ بە ڤایرۆسی کۆرۆنا بۆ زیادکردنی هێرشە کوشندەکانیان هاوکاتی کشانەوەی هێزەکانی هاپەیمانان و کێشە سیاسییەکان.\nهێرشەکان لە ناوچە دوورەدەستەکانی پارێزگاکانی سەڵاحەدین و دیالەدا چڕبوونەتەوە.\nشانەی راگەیاندنی ئەمنی رایگه‌یاند كه دژوارترین هێرش لە ناوچەی موکەیشیفە بوو لە سەڵاحەدین، کە کوژرانی شەش چەکداری فەوجی 35ی حەشدی شەعبی لێکەوتەوە سەرلەبەیانی شەممە بە گولەی راستەوخۆی چەکدارەکانی داعش.\nبەرپرسانی سەربازیی عێراق لە دیالە لە 2 ئایار رەوشی ئەمنی تاووتوێدەکەن لە پارێزگاکە دوای زیادبوونی هێرشەکانی پاشماوەکانی داعش. [خاوەنی وێنە: وەزارەتی ناوخۆ]\nسێ چەکداری دیکەی فەوجەکە کوژران و چواریش برینداربوون دوای ئەوەی تەقەمەنییەکی دەستکردیان پێدا تەقییەوە لەوکاتەدا کە ئەندامانی زیاتری فەوجی 35 دەگەیشتنە شوێنەکە بۆ بەرپەچدانەوەی هێرشەکەی داعش.\nهێرشێکی دیکە ئەندامێكی فەوجی 41ی کوشت لە گوندی ته‌ل زەهەب لە شارۆچکەی یەسرب لە سامەرا.\nپاشماوەکانی داعش یەکشەممە دوو هێرشیان ئەنجامدا، یەکەمیان بازگەیەکی سوپای عێراقی کردە ئامانج نزیك گوندی عەین لەیلا لە ناوچەی دالی عەباس لە دیالە و سەربازیك تیایدا برینداربوو.\nبەگوێره‌ی شانەی راگەیاندنی ئەمنی، دووەمیان بازگەیەکەی فەوجی 21ی حەشدی شەعبی کردە ئامانج لە گوندی عەیس لە ناوچەی جەلەم دور لە سەڵاحەدین، تیایدا سێ ئەندامی هێزەکان برینداربوون.\nئامادەیی بۆ بەرپەچدانەوەی هێرشه‌كان\nوتەبێژی فەرماندەیی ئۆپەراسیۆنە هاوبەشەکان، لیوا تەحسین خەفاجی وتی زیادبوونی هێرشە تیرۆریستییەکان کاردانەوەی "ئەو فشارەیە كه هێزە ئەمنییەکان خستویانەتە سەر پاشماوەکانی داعش".\nبە دیارونای وت: "ئۆپەراسیۆنە سەربازییەکانی ئەمدوواییانە گورزی ئازاربەخشیان لە دوژمن داوە لە چەند ناوچەیەكدا."\nوتیشی: "فەرماندەیی ئۆپەراسیۆنەکان لە سەڵاحەدین و دیالە و سامەرا و ئەنبار و جەزیرە چەندین هێرشیان ئەنجامداوە و ژمارەیەکی زۆر تیرۆریستیان کوشتووە، حەشارگە نهێنییەکانیان لەناوبردوون و دەستیانگرتووە بەسەر زانیاری گرنگی هەواڵگریدا."\nهه‌روه‌ها وتی ئۆپەراسیۆنەکان "فشاری قورسیان خستۆتە سەر داعش، کە هەموو پاشماوەکان و شانە نوستووەکانی کۆکردۆتەوە بۆ ئەوەی هێرشی جیا جیا ئەنجامبدات".\nخەفاجی وتی چەکدارەکان "دەیانەوێت ئەمنییەت بشێوێنن بۆئەوەی فشارەکان کەمببنەوە و تیرۆریزم بڵاوبکەنەوە و هەندێك ورە بەدەستبهێننەوە، بەتایبەتی دوای ئەوەی راپۆرتەکان ئاماژەدەکەن بەوەی سەرۆکی نوێی داعش تاوانبار عەبدوڵا قارداش هاتۆتە عێراق".\nوتی فەرماندەیی ئۆپەراسیۆنە هاوبەشەکان "بە پلان و تاکتیکەکانیدا دەچێتەوە هەرکاتێك پێشێلکاری ئەمنی روودەدات یان رەوشێکی لەناکاو دێتە پێشەوە لە وڵاتدا، ئەوەش بۆئەوەی رێنەدرێت بە گروپە تیرۆریستەکان سوود لە رەوشەکە وەربگرن".\nوتیشی: "رێکارەکانمان بەردەوام دەگۆڕدرێن و ئۆپەراسیۆنەکانمان لە دژی پاشماوەکانی دوژمن زیادیانکردووە بۆئەوەی رێگری بکرێت لەو پێشێلکارییانە."\nجەختیشیکردەوە: "توانا و ئاماده‌ییمان هەیە بۆ به‌رپه‌چدانه‌وه‌ی هەر زیادبوونێك له هێرشی تیرۆریستەکاندا لەرێی هەوڵە سەربازی و هەواڵگرییەکانەوە و شەڕی ئەمڕۆمان لەگەڵیاندا شەڕی زانیارییە."\n'ساکار و سەرەتایی'\nشارەزایه‌كی بواری ئەمنی، هیشام هاشمی بە ئاژانسی فرانس پرێسی وت چەکدارانی داعش گوندە چۆڵەکانی رۆخی شارەکان بەکاردەهێنن و دەیانەوێت میکانیزمی پارە بەدەستهێنان بدۆزنەوە لەگەڵ رێگەی قاچاخچێتیکردن، لەکاتێکدا ژێرخانی ناوخۆیی و بەرپرسان دەکەنە ئامانج بۆئەوەی شڵەژان بهێننه ئاراوه.\nلەلایەکەوە زیادبوونی هێرشەکان لەوانەیە پەیوەندی هەبێت بەوەی یەکە ئەمنییەکان بۆ چەسپاندنی رێکارەکانی دژ بە ڤایرۆسی کۆرۆنا ئەرکدارکراون، کە زیاتر لە 2,000 کەس تووشبوون و زیاتر له 90 کەسیشی کوشتووە.\nشێخی خێڵێك لە شاری بەعقوبەی دیالە، عەدنان غەزبان وتی: "ئەو چەکدارانە سوودیان وەرگرت لەوەی هێزە ئەمنییەکان سەرقاڵی چەسپاندنی قەدەغەی هاتوچۆ بوون بۆیە بە ئازادییەکی زۆرترەوە دەستیانکرد بە جموجۆڵکردن."\nتووندڕەوەکان لەوانەشە رەوشی چەقبەستووی سیاسی لە بەغدا بقۆزنەوە چونکە سەرکردەکان سەرنجیان لەسەر دانوستانە تووندەکانە بۆ پێكهێنانی حکومەتێكی نوێ.\nشارەزایه‌كی بواری هەواڵگری، فازڵ ئەبو رەغیف وتی: "چەکدارانی داعش چاودێری رەوشی سیاسی دەکەن و هەرکاتێك رەوشەکە بەرەو خراپی بڕوات وەك هەل دەیقۆزنەوە بۆ زیادکردنی چالاكییه‌كانیان."\nبە ئاژانسی فرانس پرێسی وت کەمکردنەوەی ژمارەیەکی زۆر لەو 7,500 سەربازەی هێزەكانی هاوپەیمانان بە سەرکردایەتی ئەمریکاش رێگەخۆشکەر بوو بۆئەوەی داعش هێرشەکانی زیادبکات.\nهێشتا چاودێران و شرۆڤەکاران دەڵێن ئەو شەپۆلە نوێیەی هێرشەکانی داعش مانای ئەوە نییە گروپەکە جارێکی دیکە مەترسی بێت لەسەر شارەکان وەك له 2014.\nئەبو رەغیف وتی: "داعش ناتوانێت بگەڕێتەوە بۆ قەبارەی پێشووی،" وەك ئەو کاتەی گروپەکە بەناو "خەلافەتەکەی" راگەیاند لەسەر خاکی عێراق و سوریا.\nبەرپرسێکی باڵا لە هاوپەیمانی نێودەوڵەتی بە سەرۆکایەتی ئەمریکا بە ئاژانسی فرانس پرێسی وت كه "هێرشی سەرکەوتووی ئاستی نزم" لەلایەن داعشەوە بینراوه لە چەند هەفتەی رابردوودا بەڵام له‌قه‌ڵه‌می نه‌دان به "هه‌ڵكشانێكی گرنگ" له ژماره‌یاندا.\nبەرپرسەکە وتی:" تەنیا ژمارەی هێرشەکان نییە بەڵكو کوالیتی هێرشەکە چییە؟ ئایا ئاڵۆزە؟ چ ئامێر یان تاکتیكێك بەکارهێنراون؟ زۆربەی ئەوەی بینیوومانن ساکار و سەرەتایی بوون."\nسام هێلەر، شیكاروانێكی سەربەخۆ کە سەرنجی لەسەر گروپە تووندرەوەکانە، وتی ئەوەی روویداوە زۆر دوورە لەوەی بەراورد بکرێت بە هەڵکشانی داعش لە 2014.\nلە نوسینێکدا وتی هێرشەکان "پێده‌چن ئاماژه بن بۆ شێوازێكی تووندوتیژانه‌تری گروپەکە نه‌ك بۆ توانای نوێ و سه‌رنجڕاكێشی".


70 گه‌نجێن ئێزدی د زیندانێن په‌كه‌كێ دا نه - دارکا مازی\n70 گه‌نجێن ئێزدی د زیندانێن په‌كه‌كێ دا نه\nقائیمقامێ شه‌نگالێ ئه‌شكه‌ره كر، 70 وه‌لاتیێن ئێزدی ل ڤێ داویێ به‌رزه بوونه و پاش لێگه‌رین و ل دویڤچوونێ ئه‌شكه‌ره بوو كو ئه‌و د زیندانێن په‌كه‌كێ دا نه.\nقائيمقامێ شه‌نگالێ مه‌حما خه‌لیل ژبۆ پیگه‌ها (باسنیوز) داخویانی دایه و دبێژیت: ل ڤێ داویێ 70 گه‌نجێن ئێزدی یێن شه‌نگالێ به‌رزه بوونه، لێ به‌لێ خه‌لكێ شه‌نگالێ دبێژن، ئه‌و د زیندانێن نهێنی یێن په‌كه‌كێ دانه.\nهه‌روه‌ها گۆت: په‌كه‌كێ زیندانێن نهێنی ل شه‌نگالێ هه‌نه، پێتری 70 گه‌نجێن ئێزدی كو خوه‌جهێن شه‌نگالێ نه به‌رزه بوونه، مالباتێن وان ته‌كه‌ز كرنه پاش دویڤچوونێ ئه‌شكه‌ره بوو كو ئه‌و د زیندانێن په‌كه‌كێ دانه.\nقائیقامێ شه‌نگالێ ده‌ست نیشان كر كو د سه‌ر هه‌موو كاره‌سات و ده‌رده‌سه‌ریێن ب سه‌رێ گه‌لێ ئێزدی و شه‌نگالێ دا هاتین وه‌كه كۆمكوژی، دزین و تالانكرنا مالێ وان و ئاواره‌بوون، نها گه‌لێ شه‌نگالێ ژ زیندانێن نهێنی یێن په‌كه‌كێ و گۆرێن ب كۆمه‌ل د نالیت.\nتێ زانین پاش بوویه‌رێن 16 ئۆكتۆبه‌را 2017ێ، چه‌كدارێن ب ناڤێ یه‌كینه‌یێن به‌رخوه‌دانا شه‌نگالێ یا گرێدای په‌كه‌كێ مل ب ملێ حه‌شدا شه‌عبی ڤه د شه‌نگالێ دا جێگیر بووینه، ژ وێ ده‌مێ ڤه ئاواره‌یێن شه‌نگالێ ب ئه‌گه‌را په‌كه‌كێ و هێزێن گرێدای وێ نه‌شێن ڤه‌گه‌رن وارێن خوه.\nل ڤێ داویێ هه‌ژماره‌كا خوه‌پێشاندانان ل شه‌نگالێ و دۆربه‌را وێ هاتنه كرن و گه‌لێ ناڤچه‌یێ داخوازا ده‌رخستنا په‌كه‌كێ كرن، د به‌رسڤا وان دا په‌كه‌كێ خوه‌پێشاندان پاشڤه برن و هه‌ژماره‌كا گه‌نجان ده‌سته‌سه‌ر كرن.


مانای ژیان - قەڵەم\nتاریخ ایجاد در سه شنبه, 24 بهمن 1396 22:17\nئەوەیکە مەبەستی ژیانی چییە، لای فیلسووفەکان و بیرمەندان وەڵامی جۆراوجۆری هەیە. بۆ وێنە ئێگزیستانسیالیستەکان پێیان وایە ژیان خۆی لە خۆی دا هیچ مانایەکی نیە و ئەوە مرۆڤەکان خۆیانن دەبێ مانایەک بۆ ژیانیان بدۆزنەوە. لای مەزهەبییەکانیش بە پێچەوانەوە خواوەندە مانا بە ژیان دەدا و لە راستیدا ژیانی ئێمە قۆناغێکە بۆ گەیشتن بە ئەو.\nتا ئێرە رەنگە تا ئەو جێگایەی بۆ تەعبیر لە مانای ژیان دەگەڕێتەوە، کێشەیەکی ئەوتۆمان نەبێ. کێشەکان دەبینین هەندێ جار بە هۆی پراکتیزەکردنی بیرەکانەوە سەرهەڵدەدەن.\nبۆ وێنە ئیگزیستیانسیالیستێک (وجوودگەرا) دەتوانێ مانایەک بۆ ژیانی خۆی بدۆزێتەوە و وەک مانایەکی شەخسی و تاکەکەسی خەریکی پراکتیزەکردنی بێت، بەڵام بۆ مەزهەبییەک هەمیشە وەها نیە. لای ئەو، مانای ژیان تاکەکەسی نیە و لەوە پێش لە لایەن خوداوە دیاری کراوە و بۆیە دەبێ هەموو مرۆڤەکان ملکەجی بن. لێرەوە دەکرێ وەها مرۆڤێک ئەرکێک بۆخۆی دیاری بکا بۆ ئەوەی مرۆڤە لادەرەکان ملکەجی ئەم داوایە بکا.\nلێرەوە دیکتاتۆرییەتی گوتار و کردە دەست پێدەکا.\nکۆمەڵگای نەریتی کۆمەڵگای تاک گوتاری و تاک ماناییە و کۆمەڵگای نوێ، کۆمەڵگای پلۆرالیزمی گوتار و مانا. لە کۆمەڵگای نوێدا مانای ژیان بە جۆرێک لە جۆرەکان دەدرێتەوە دەست تاکەکان و ئەوانن دەتوانن بڕیاری لەسەر بدەن.\nلە وەها کۆمەڵگایەکدا وەک دەگوترێ کەس بە زۆرەملی نابەن بۆ بەهەشت.\n١٤ فێبرواری ٢٠١٨


قەرەسوو: هەر چەند دوژمنایەتیی کورد بکەن هەر ناتوانن سەر بکەون – Aryen TV\nمستەفا قەرەسوو ئەندامی دەستەى بەڕێوەبەریی کۆما جڤاکێن کوردستان (کەجەکە) وتی “تێکۆشان لە دژی فاشیزم بەبێ قوربانیدان نابێت. فاشیزم دەیەوێت لە هەموو شوێنێک بە ترس و تۆقاندن خۆی بەسەپێنێت. هێزە دیموکراسییەکان کاتێک بەبێ ترس بچنەوە بە رووی فاشیزمدا ئەو کاتە فاشیزم تێکدەشکێت. فاشیزمی ئاکەپە – مەهەپە بێهێزە. کاتێک هاوپەیمانیی دیموکراسی ئافرێنرا و تێکۆشان گەش کرا بە دڵنیاییەوە کۆتایی بەو دەسەڵاتە دێت”.\nقەرەسوو رایگەیاند، هۆکاری سەرەکی و بنەڕەتیی هێرشەکانی دژ بە هەدەپە بۆ بەرنامە، هێڵی سیاسی و تێکۆشانی هەدەپە دەگەڕێتەوە و وتی “بێگومان هێرشەکان بۆ سەر هەدەپە جیا نین لەو هێرشانە کە دەکرێنە سەر تێکۆشانی ئازادیی گەلی کورد. هەدەپە لە تورکیا کە هەبوونی کوردی تیایدا ئینکار دەکرێت و کوردی تیایدا قڕ دەکرێت، دەڵێت کورد هەیە و ئەو کێشەیەش بە قبوڵکردن و ناسینی کێشەى کورد و مافە بنەڕەتییەکانی چارەسەر دەبێت. وەک حیزبێکى ناکاریگەری لاوەکی باس لەو کێشەیە ناکات، بەڵکو وەک حیزبێک کە لە کوردستان و تورکیا هێزێکى گرنگی کۆمەڵایەتی و جەماوەری هەیە باسی لێوە دەکات. ئەوە خۆی لە خۆیدا یەکێکە لە هۆکارەکانی هێرشکردنە سەر هەدەپە”.\nقەرەسوو ئەوەی بەبیرخستەوە، هەدەپە دەیەوێت هەموو کێشەکانی تورکیا چارەسەر بکات و وتی “حیزبێک کە دەیەوێت تورکیا بە دیموکراسی بکات و دەڵێت، دەکرێت کێشەى کورد لەو چوارچێوەیەدا چارەسەر بکرێت. نەک تەنها پشتبەستووە بە کوردان، بەڵکو بەرنامەکەى خۆی بە هەموو گەلانی تورکیا داوەتە قبوڵکردن و کۆمەڵگە بەشداری تێکۆشان دەکات. بەهۆی ئەو تایبەتمەندییەوە دەکرێتە ئامانج و هێرشی دەکرێتە سەر”.\nمستەفا قەرەسوو رایگەیاند، هەدەپە بە سیاسەتەکەى خۆی، ستراتیژیایەک بۆ تورکیا و کوردستان، کە باشترین و دروستترین چارەسەریی دەئافرێنێت، کردووە بە ناوەندی سیاسیەتی تورکیا و وتی “دەستنیشانکردنی ستراتیژییەک کە چارەسەری کێشەى کورد و دیموکراتیکبوون لەگەڵ خۆی بخاتەڕوو، پێویستیی بنەڕەتیی سیاسەتە لە تورکیا، بۆیە لە ماوەیەکى کورت دا وەردەسوڕێت بۆ تاکە حیزبی راست و دروست، کە دەبێتە وەڵامدەرەوە بۆ کێشەکانی تورکیا”.\n‘هەر چەند دوژمنایەتیی کورد و هەدەپە بکەن، بەڵام هەر ناتوانن ئەنجام بەدەست بهێنن’\nقەرەسوو باسی ئەوەیکرد، ئەوانە بوونەتە هۆی ئەوە، کە دواکەوتووەکان، ملهوڕ و فاشیستەکان لە تورکیا هەموویان پێکەوە هێرش بکەنە سەر هەدەپە و وتی “خۆ یەکخستنی کوردان و هێزە دیموکراسییەکانی گەلانی تورکیا، یەکگرتوویی تێکۆشانیان بووە گەورەترین ترس بۆ ئەو هێزانە. هەموو ئەو سیاسەتە تێکشکا، کە تاوەکو ئێستا بۆ قڕکردن و سڕینەوەى کورد لە بەرەی تورکیاوە پشتیوانیی لێدەکرا. ئەوە لەلایەکەوە بە مانای تێکشکاندنی سیاسەتی قڕکردن و سڕینەوەیە و لەلایەکەوە ستراتیژیایەکە لە دژی ئامانجەکانی سیاسەتی قڕکردن و سڕینەوە بەڕێوەدەچێت. ئامانجی بنەڕەتیی هێرشەکان بەو شێوەیەیە، چونکە کاتێک ستراتیژیا تێکچوو، ئەو کاتە ئەو سیاسەتەى بۆ خۆیانیان داناوە سەر ناکەوێت. هەر چەند دوژمنایەتیی کورد و هێزە دیموکراسییەکان و هەدەپە بکەن بە دڵنیاییەوە ناتوانن ئەنجام بەدەست بهێنن. ستراتیژیای هەدەپە دیموکراتیکبوون و چارەسەریی کێشەى کوردە، ئەوەش تەوەری لە رەگی ستراتیژیای ئەو هێزانە و دوژمنانی کورد و دوژمنانی دیموکراسیی داوە. لەبەر ئەوەش بە چاو سوورکردنەوە دوژمنایەتیی هەدەپە دەکەن و دەیانەوێت دایبخەن. بۆ سیاسەتی دوژمنایەتی بەرامبەر بە دیموکراسی و بەرامبەر بە کورد بەرێوەببەن، کەمپەینی هێرشکردنی لەو جۆرەیان دەستپێکردووە”.\nقەرەسوو ئەوەى بە بیرخستەوە، کە ئاکەپە – مەهەپە بە هەموو شێوەیەک دوژمنایەتیی کورد دەکەن و وتی “ئەو دەسەڵاتە هەموو جۆرە هێرشێک لە دژی هەدەپە ئەنجام دەدات. ئێستا هەوڵ دەدات بە هەڕەشەى داخستن و زیندانیکردنی سیاسەتمەداران بەو ئامانجەى بگات. لە رێگەى هێرشەکانەوە دەیەوێت هەدەپە لە هێڵی ئایدۆلۆژی – سیاسیی خۆی دوور بخاتەوە تاوەکو لە بەردەم ستراتیژیای قڕکردن و سڕینەوەى کورددا هیچ لەمپەرێکیان بۆ نەمێنێتەوە. ناتوانن جەماوەری هەدەپە لە ناوببەن، یان بیانتوێننەوە. لەوە ئاگادارن ئەگەر لە هێڵەکەى خۆی دووری بخەنەوە، رێگریی کۆمەڵگەش لە بەردەم سیاسەتەکەى خۆیاندا ناهێڵن، چونکە ملیۆنەها مرۆڤ پشتیوانی لە هەدەپە و ستراتیژی و سیاسەتی هەدەپە دەکەن. یانی هێزە شۆڕشگێڕە دیموکراتیەکانی گەلی کورد و هێزە دیموکراسییەکانی تورکیا پێکگەیشتوون و تێکۆشانێکى هاوبەش بەڕێوەدەبەن. هێرشەکان بۆ ئەوە دەکرێن، کە شپرزە بن و تووشی هەڵەیان بکەن. نەک هێرشی جەستەیی بەڵکو هێرشی ئایدۆلۆژی – سیاسی لە زۆرێک لە بەرەکانەوە لە دژی ئەو هێڵە بەرێوەدەچێت”.\nPrevious دەیان هەزار کورد لە لایەن داگیرکەرانی توکیەوە کۆمەڵکۆژ کران\nNext دڵخواز چەولک ١٤ ساڵ لەمەوبەر لە کۆساڵان گیانی بۆ یەکیەتی و ئازادی کوردستان بەختکرد